title: Direttiva tal-Kummissjoni 2007/16/KE tad- 19 ta' Marzu 2007 li timplimenta d-Direttiva tal-Kunsill 85/611/KEE dwar il-koordinazzjoni ta’ liġijiet, regolamenti u dispożizzjonijiet amministrattivi li jirrelataw għal impriżi ta’ investiment kollettiv f’titoli trasferibbli (UCITS) rigward il-kjarifika ta’ ċerti definizzjonijiet Test b’rilevanza għaż-ŻEE.

text:
               29.2.2008

               MT

               Il-Ġurnal Uffiċjali ta’ l-Unjoni Ewropea

               134

         DIRETTIVA TAL-KUMMISSJONI 2007/16/KE
   tad-19 ta' Marzu 2007
   li timplimenta d-Direttiva tal-Kunsill 85/611/KEE dwar il-koordinazzjoni ta’ liġijiet, regolamenti u dispożizzjonijiet amministrattivi li jirrelataw għal impriżi ta’ investiment kollettiv f’titoli trasferibbli (UCITS) rigward il-kjarifika ta’ ċerti definizzjonijiet
   (Test b’rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 85/611/KEE ta’ l-20 ta’ Diċembru 1985 dwar il-koordinazzjoni ta’ liġijiet, regolamenti u dispożizzjonijiet amministrattivi li jirrelataw għal impriżi ta’ investiment kollettiv f’titoli trasferibbli (UCITS) (1), u b’mod partikolari l-punt (a) ta’ l-Artikolu 53a tagħha,
   Billi:

               (1)

               Id-Direttiva 85/611/KEE fiha bosta definizzjonijiet, xi drabi interkonnessi, li għandhom x’jaqsmu ma’ l-assi li huma eliġibbli għall-investiment minn impriżi għall-investiment kollettiv f’titoli trasferibbli, minn hawn ‘il quddiem “UCITS”, bħal ma hi definzzjoni ta’ titoli trasferibbli u definizzjoni ta' strumenti tas-suq tal-flus.

               (2)

               Minn żmien l-adozzjoni tad-Direttiva 85/611/KEE, żdiedet sew il-varjetà ta’ strumenti finanzjarji nnegozjati fis-swieq finanzjarji, u dan wassal għal inċertezza fid-determinazzjoni dwar jekk ċerti kategoriji ta’ strumenti finanzjarji humiex koperti minn dawn id-definizzjonijiet. L-inċertezza fl-applikazzjoni tad-definizzjonijiet tagħti lok għal interpretazzjonijiet diverġenti tad-Direttiva.

               (3)

               Sabiex tiġi żgurata l-applikazzjoni uniformi tad-Direttiva 85/611/KEE, biex jiġu megħjuna l-Istati Membri biex jiżviluppaw ftehim komuni dwar jekk kategorija partikolari ta’ assi hijiex eliġibbli għall-UCITS, u sabiex jiġi żgurat li d-definizzjonijiet jinftiehmu b’mod li jkun konsistenti mal-prinċipji sottostanti tad-Direttiva 85/611/KEE, bħal dawk li jirregolaw id-diversifikazzjoni tar-riskju u l-limiti għall-iskopertura, il-kapaċità tal-UCITS li jifdu l-unitajiet tagħhom meta mitluba mit-titolari tagħhom u li jikkalkulaw il-valur nett ta’ l-assi tagħhom kull meta l-unitajiet jinħarġu jew jinfdew, jeħtieġ li f’dan ir-rigward tingħata aktar ċertezza lill-awtoritajiet kompetenti u lill-parteċipanti fis-suq. Ċertezza akbar tiffaċilita wkoll tħaddim aħjar tal-proċedura ta' notifikazzjoni għad-distribuzzjoni tal-UCITS bejn pajjiż u ieħor.

               (4)

               Il-kjarifiki pprovduti minn din id-Direttiva minnhom infushom ma jagħtux lok għal obbligi ġodda ta’ mġiba jew operattivi għall-awtoritajiet kompetenti jew għall-parteċipanti fis-suq. Aktar milli jistabbilixxu listi eżawrjenti ta’ strumenti u tranżazzjonijiet finanzjarji, jispjegaw kriterji bażiċi bħala għajnuna fil-valutazzjoni ta’ jekk strument finanzjarju huwiex kopert mid-definizzjonijiet varji.

               (5)

               L-eliġibilità ta’ assi għal UCITS għandha tiġi vvalutata mhux biss f’dak li għandu x’jaqsam ma’ jekk tidħolx fl-ambitu tad-definizzjonijiet kif iċċarati minn dan it-test iżda wkoll mar-rekwiżiti l-oħra tad-Direttiva 85/611/KE. L-awtoritajiet nazzjonali kompetenti jistgħu jaħdmu flimkien permezz tal-Kumitat tar-Regolaturi Ewropej tat-Titoli (CESR) sabiex jiżviluppaw metodi komuni għall-applikazzjoni prattika u ta’ kuljum ta’ dawn il-kjarifiki fil-kuntest tad-doveri ta’ superviżjoni tagħhom, partikolarment f’rabta ma’ rekwiżiti oħrajn tad-Direttiva 85/611/KE bħall-proċeduri ta’ kontroll jew ta’ ġestjoni tar-riskju, u sabiex ikun żgurat il-funzjonament mingħajr intoppi tal-passaport tal-prodott.

               (6)

               Id-Direttiva 85/611/KE tiddefinixxi t-titoli trasferibbli esklussivament minn ottika formali-legali. Skond dan, id-definizzjoni ta’ titoli trasferibbli tapplika għal firxa kbira ta’ prodotti finanzjarji b’karatteristiċi li jvarjaw u b'livelli differenti ta' likwidità. Għal kull wieħed minn dawk il-prodotti finanzjarji għandha tiġi żgurata l-konsistenza bejn id-definizzjoni ta’ titoli trasferibbli u dispożizzjonijiet oħra tad-Direttiva.

               (7)

               Fondi magħluqa (closed end) jikkostitwixxu klassi ta’ assi li mhijiex imsemmija espliċitament bħala assi eliġibbli għal UCITS skond id-Direttiva 85/611/KE. Madankollu, l-unitajiet tal-fondi magħluqa huma sikwit ittrattati bħal titoli trasferibbli u dan it-trattament iseħħ spiss meta jiġu ammessi għan-negozju f’suq regolat. Jeħtieġ għalhekk illi tingħata ċ-ċertezza lill-parteċipanti fis-suq u l-awtoritajiet kompetenti fir-rigward ta’ jekk l-unitajiet tal-fondi magħluqa humiex koperti mid-definizzjoni ta’ titoli trasferibbli. L-awtoritajiet nazzjonali kompetenti jistgħu jaħdmu flimkien permezz ta' CESR biex jiżviluppaw strateġiji komuni fir-rigward ta' l-applikazzjoni prattika, minn jum għall-ieħor, tal-kriterji applikabbli għall-fondi magħluqa, partikolarment fir-rigward ta' l-istandards minimi tal-qofolmarbuta mal-mekkaniżmi tal-governanza korporattiva.

               (8)

               Tinħtieġ ukoll ċertezza legali addizzjonali fir-rigward tal-kategorizzazzjoni, bħala titoli trasferibbli, ta’ strumenti finanzjarji li huma marbuta mar-rendiment ta’ assi oħra, inklużi assi li mhumiex imsemmija fid-Direttiva 85/611/KEE innifisha, jew li huma sostnuti minn assi bħal dawn. Ta min wieħed jiċċara li jekk ir-rabta mal-komponent sottostanti jew komponent ieħor ta’ l-istrument tammonta għal element li għandu jitqies bħala derivattiv inkorporat, l-istrument finanzjarju jaqa’ taħt is-sottokategorija ta’ titoli trasferibbli li jinkorporaw element derivatttiv skond id-Direttiva 85/611/KEE. Il-konsegwenza ta’ dan hija li l-kriterji għad-derivattivi għandhom jiġu applikati fir-rigward ta’ dak l-element.

               (9)

               Sabiex ikun kopert mid-definizzjoni ta’ strumenti tas-suq tal-flus fid-Direttiva 85/611/KE, strument finanzjarju għandu jilħaq ċerti kriterji, partikolarment għandu normalment ikun ittrattat fuq is-suq tal-flus, għandu jkun likwidu u għandu jkollu valur li jista' jiġi ddeterminat f'kull ħin. Jeħtieġ li tiġi żgurata applikazzjoni uniformi għal dawn il-kriterji billi jitqiesu ċerti prattiki tas-suq. Jeħtieġ ukoll li jiġi ċċarat li l-kriterji għandhom jinftiehmu f'koerenza mal-prinċipji l-oħra tad-Direttiva 85/611/KE. Id-definizzjoni ta’ strumenti tas-suq tal-flus għandha testendi għal strumenti finanzjarji li mhumiex ammessi jew ma jiġux innegozjati fuq suq regolat u li għalihom id-Direttiva 85/611/KEE tistipula kriterji flimkien mal-kriterji ġenerali għall-istrumenti tas-suq tal-flus. Jeħtieġ bl-istess mod li dawn il-kriterji jiġu ċċarati fid-dawl tal-ħtiġijiet għall-ħarsien ta' l-investituri u billi jitqiesu prinċipji tad-Direttiva bħal-likwidità tal-portfolio, kif jirriżulta mill-Artikolu 37 tagħha.

               (10)

               Skond id-Direttiva 85/611/KEE strumenti finanzjari derivattivi għandhom jitqiesu bħala assi finanzjarji likwidi jekk iwettqu l-kriterji stipulati f’dik id-Direttiva. Jeħtieġ li tiġi żgurata applikazzjoni uniformi ta’ dawn il-kriterji u huwa wkoll neċessarju li tkun ċara illi dawn il-kriterji għandhom jinftiehmu b’mod li huwa konsistenti ma’ dispożizzjonijiet oħra tad-Direttiva. Għandu jkun ċar ukoll li jekk id-derivattivi ta’ kreditu jikkonformaw ma’ dawn il-kriterji, għandhom ikunu strumenti finanzjarji derivattivi fi ħdan it-tifsira tad-Direttiva 85/611/KEE u b’hekk eliġibbli għat-trattament bħala assi finanzjarji likwidi.

               (11)

               Il-bżonn tal-kjarifika huwa partikolarment urġenti għad-derivattivi fuq l-indiċijiet finanzjarji. Bħalissa hemm firxa wiesgħa ta' indiċijiet finanzjarji li jaħdmu bħala s-sottostanti għal strument derivattiv. Dawn l-indiċi jistgħu jvarjaw fir-rigward tal-kompożizzjoni tagħhom jew il-koeffiċjenti korrettivi tal-komponenti tagħhom. Fil-każi kollha għandu jiġi żgurat li l-UCITS ikunu jistgħu jwettqu l-obbligi tagħhom fir-rigward tal-likwidità tal-portafoll, kif jirriżulta mill-Artikolu 37 tad-Direttiva 85/611/KEE u l-kalkolu tal-valur nett ta' l-assi u li dawn l-obbligi ma jkunux affetwati negattivament mill-karatteristiċi tal-komponent sottostanti jew derivattiv. Għandu jiġi ċċarat illi d-derivattivi fuq l-indiċi finanzjarji li l-kompożizzjoni tagħhom hija diversifikata biżżejjed, li jirrappreżentaw livell ta' referenza adegwat għas-suq li għalih jirreferu u li huma soġġetti għal informazzjoni xierqa rigward il-kompożizzjoni u l-kalkolu ta’ l-indiċi jidħlu fil-kategorija tad-derivattivi bħala assi likwidi finanzjarji. L-awtoritajiet nazzjonali kompetenti jistgħu jaħdmu flimkien permezz ta' CESR sabiex jiżviluppaw metodi komuni għall-applikazzjoni prattika ta’ kuljum ta’ dawn il-kriterji fir-rigward ta’ l-indiċijiet ibbażati fuq assi li mhumiex identifikati individwalment bħala assi eliġibbli f’din id-Direttiva.

               (12)

               Id-Direttiva 85/611/KE tirrikonoxxi bħala sottokategorija ta’ titoli trasferibbli u strumenti tas-suq tal-flus dawk li jinkorporaw element derivattiv. L-inkorporazzjoni ta’ element derivattiv f’titolu trasferibbli jew strument tas-suq tal-flus ma tittrasformax l-istrument finanzjarju kollu fi strument finanzjarju derivattiv li kieku ma jidħolx fi ħdan id-definizzjonijiet ta' titolu trasferibbli jew strument tas-suq tal-flus. Huwa għalhekk neċessarju li jiġi ċċarat jekk derivattiv finanzjarju għandux jitiqes bħala inkorporat fi strument ieħor. Barra minn hekk, l-inkorporazzjoni ta’ derivattiv f’titolu trasferibbli jew strument tas-suq tal-flus tinvolvi r-riskju li wieħed ikun jista’ jdur madwar ir-regoli għad-derivattivi imposti mid-Direttiva 85/611/KE, u li dawn għalhekk ma jiġux osservati. Minħabba f'hekk, id-Direttiva teħtieġ identifikazzjoni ta' l-element derivattiv inkorporat u l-konformità ma’ dawk ir-regoli. Minħabba l-livell ta’ innovazzjoni finanzjarja, l-identifikazzjoni ta' l-element derivattiv inkorporat mhijiex dejjem evidenti. Sabiex tinkiseb ċertezza akbar f’dan ir-rigward, għandhom jiġu stipulati l-kriterji għall-identifikazzjoni ta’ elementi bħal dawn.

               (13)

               Skond id-Direttiva 85/611/KEE, it-tekniċi u l-istrumenti relatati mat-titoli trasferibbli jew l-istrumenti tas-suq tal-flus għall-għanijiet tal-ġestjoni effiċjenti tal-portfolio ma jaqgħux fi ħdan id-definizzjonijiet ta' titoli trasferibbli jew strumenti tas-suq tal-flus. Sabiex jiġu ċċarati l-limiti ta’ dawk id-definizzjonijiet, jeħtieġ li jiġu stipulati kriterji sabiex jiġu identifikati t-tranżazzjonijiet li kieku jaqgħu taħt dawk it-tekniċi u l-istrumenti. Jeħtieġ ukoll li wieħed jiftakar li dawk it-tekniċi u strumenti għandhom jinftiehmu f’koerenza ma’ l-obbligi l-oħra ta’ UCITS, partikolarment fir-rigward tal-profil tar-riskju tiegħu. Dan ifisser li għandhom ikunu konsistenti mar-regoli stipulati fid-Direttiva 85/611/KEE dwar il-ġestjoni tar-riskju u d-diversifikazzjoni tar-riskju, kif ukoll mar-restrizzjonijiet tagħha dwar il-bejgħ bin-nieqes (short sales) u s-self.

               (14)

               Id-Direttiva 85/611/KEE tistipula kriterji sabiex jiġu ddefiniti UCITS li jirrepplikaw indiċijiet ta' bonds jew ishma. UCITS li jikkonformaw ma’ dawn il-kriterji huma soġġetti għal trattament aktar flessibbli fir-rigward tal-limiti tal-konċentrazzjoni għal kull emittent. Jeħtieġ għalhekk li jiġi żviluppat ftehim ċar ta’ dawn il-kriterji u li tkun żgurata l-applikazzjoni uniformi fl-Istati Membri kollha. Dan jinvolvi l-għoti ta’ aktar kjarifiki fir-rigward ta’ jekk UCITS jistax jitqies bħala UCITS li jirreplika indiċi, u b'hekk aktar ċertezza dwar il-kundizzjonijiet li jiġġustifikaw it-trattament preferenzjali ta’ UCITS li jirreplikaw l-indiċi.

               (15)

               Il-Kumitat tar-Regolaturi Ewropej tat-Titoli ġie kkonsultat għall-pariri tekniċi.

               (16)

               Il-miżuri previsti f'din id-Deċiżjoni huma konformi ma' l-opinjoni tal-Kumitat Ewropew tat-Titoli,

         ADOTTAT DIN ID-DIRETTIVA:
   Artikolu 1
   Suġġett
   Din id-Direttiva tistipula regoli li jiċċaraw, għall-finijiet ta’ l-applikazzjoni uniformi tagħhom, it-termini li ġejjin:

               (1)

               titoli trasferibbli, kif definiti fl-Artikolu 1(8) tad-Direttiva 85/611/KEE;

               (2)

               strumenti tas-suq tal-flus, kif definiti fl-Artikolu 1(9) tad-Direttiva 85/611/KEE;

               (3)

               assi finanzjarji likwidi, kif imsemmija fid-definizzjoni ta’ UCITS stipulata fl-Artikolu 1(2) tad-Direttiva 85/611/KEE, fir-rigward ta' strumenti finanzjarji derivattivi;

               (4)

               titoli trasferibbli u strumenti tas-suq tal-flus li jinkorporaw derivattivi, kif imsemmija fir-raba’ subparagrafu ta’ l-Artikolu 21(3) tad-Direttiva 85/611/KEE;

               (5)

               tekniċi u strumenti għall-għanijiet ta’ ġestjoni effiċjenti tal-portfolio, kif imsemmija fl-Artikolu 21(2) tad-Direttiva 85/611/KEE;

               (6)

               UCITS li jirreplikaw l-indiċi, kif imsemmija fl-Artikolu 22a(1) tad-Direttiva 85/611/KEE.

         Artikolu 2

      Artikolu 1 (8) tad-Direttiva 85/611/KEE

   Titoli trasferibbli
   1.   Ir-referenza fl-Artikolu 1(8) tad-Direttiva 85/611/KE għal titoli trasferibbli għandha tinftiehem bħala referenza għal strumenti finanzjarji li jissodisfaw il-kriterji li ġejjin;

               (a)

               it-telf potenzjali li l-UCITS jistgħu jġarrbu fir-rigward tal-proprjetà ta’ dawn l-istrumenti huwa limitat għall-ammont imħallas għalihom;

               (b)

               il-likwidità tagħhom ma tikkompromettix il-kapaċità tal-UCITS li jikkonformaw ma’ l-Artikolu 37 tad-Direttiva 85/611/KEE;

               (c)

               tkun disponibbli stima affidabbli għalihom kif ġej:

                           (i)

                           fil-każ ta’ titoli elenkati jew ittrattati fuq suq regolat kif imsemmi fil-punti (a) sa (d) ta' l-Artikolu 19(1) tad-Direttiva 85/611/KEE, fil-forma ta' prezzijiet preċiżi, affidabbli u regolari li huma jew prezzijiet tas-suq jew prezzijiet magħmula disponibbli minn sistemi ta’ stima indipendenti minn min joħroġ dawn l-istrumenti;

                           (ii)

                           fil-każ ta’ titoli oħrajn ammessi kif imsemmija fl-Artikolu 19(2) tad-Direttiva 85/611/KEE, fil-forma ta' valutazzjoni fuq bażi perjodika li hija dderivata minn informazzjoni minn min joħroġ dawn l-istrumenti tat-titolu jew minn riċerka kompetenti dwar l-investiment;

               (d)

               informazzjoni xierqa tkun disponibbli għalihom kif ġej:

                           (i)

                           fil-każ ta’ titoli elenkati jew ittrattati fuq suq regolat kif imsemmi fil-punti (a) sa (d) ta' l-Artikolu 19(1) tad-Direttiva 85/611/KEE, fil-forma ta' informazzjoni regolari, preċiża, u komprensiva affidabbli u regolari lis-suq dwar it-titolu jew, fejn rilevanti, dwar il-portfolio tat-titolu;

                           (ii)

                           fil-każ ta’ titoli oħra kif imsemmi fl-Artikolu 19(2) tad-Direttiva 85/611/KEE, fil-forma ta’ informazzjoni regolari u preċiża lill-UCITS dwar it-titolu jew, fejn rilevanti, dwar il-portfolio tat-titolu;

               (e)

               ikunu negozjabbli;

               (f)

               l-akkwist tagħhom ikun konsistenti mal-politika jew l-għanijiet ta’ investiment tal-UCITS, jew it-tnejn skond id-Direttiva 85/611/KEE;

               (g)

               ir-riskji tagħhom ikunu kkontrollati b’mod xieraq mill-proċess ta' ġestjoni tar-riskju tal-UCITS.

         Għall-finijiet tal-punti (b) u (e) ta' l-ewwel subparagrafu, u sakemm ma jkunx hemm informazzjoni disponibbli għall-UCITS li twassal għal determinazzjoni differenti, l-istrumenti finanzjarji ammessi jew ittrattati f'suq regolat kif imsemmi skond il-punti (a), (b) jew (c) ta' l-Artikolu 19(1) tad-Direttiva 85/611/KEE għandhom jitqiesu bħala li ma jikkompromettux il-kapaċità tal-UCITS li jikkonformaw ma’ l-Artikolu 37 tad-Direttiva 85/611/KEE u għandhom ukoll jitqiesu li huma negozjabbli.
   2.   Titoli trasferibbli kif imsemmija fl-Artikolu 1(8) tad-Direttiva 85/611/KEE għandhom jitqiesu li jinkludu dawn li ġejjin:

               (a)

               unitajiet f’fondi magħluqa kkostitwiti jew bħala kumpaniji ta’ investiment jew bħala fondi komuni (unit trusts), li jissodisfaw il-kriterji li ġejjin:

                           (i)

                           iwettqu l-kriterji stipulati fil-paragrafu 1;

                           (ii)

                           ikunu soġġetti għal mekkaniżmi ta’ governanza korporattiva applikati lill-kumpaniji;

                           (iii)

                           meta l-attività tal-ġestjoni ta’ l-assi titwettaq minn entità oħra f’isem il-fond magħluq, dik l-entità hija soġġetta għar-regolazzjoni nazzjonali għall-finijiet tal-ħarsien ta’ l-investitur;

               (b)

               unitajiet f' fondi magħluqa kkostitwiti f’forma kuntrattwali li jissodisfaw il-kriterji li ġejjin:

                           (i)

                           iwettqu l-kriterji stipulati fil-paragrafu 1;

                           (ii)

                           ikunu soġġetti għal mekkaniżmi ta’ governanza korporattiva ekwivalenti għal dawk applikati lill-kumpaniji kif imsemmi fil-punt (a)(ii);

                           (iii)

                           ikunu ġestiti minn entità soġġetta għar-regolazzjoni nazzjonali għall-finijiet tal-ħarsien ta’ l-investitur;

               (c)

               strumenti finanzjarji li jissodisfaw il-kriterji li ġejjin:

                           (i)

                           iwettqu l-kriterji stipulati fil-paragrafu 1;

                           (ii)

                           ikunu sostnuti mir-rendiment ta' assi oħra li jistgħu jvarjaw minn dawk imsemmija fl-Artikolu 19(1) tad-Direttiva 85/611/KEE, jew marbuta ma' dan ir-rendiment;

         3.   Meta strument finanzjarju kopert mill-punt (c) tal-paragrafu 2 ikun fih komponent derivattiv inkorporat kif imsemmi fl-Artikolu 10 ta' din id-Direttiva, ir-rekwiżiti ta' l-Artikolu 21 tad-Direttiva 85/611/KEE għandhom japplikaw għal dak il-komponent.
   Artikolu 3

      Artikolu 1 (9) tad-Direttiva 85/611/KEE

   Strumenti li s-soltu jiġu nnegozjati fuq is-suq tal-flus
   1.   Ir-referenza fl-Artikolu 1(9) tad-Direttiva 85/611/KE għal strumenti tas-suq tal-flus bħala strumenti finanzjarji għandha tinftiehem bħala referenza għal dawn li ġejjin:

               (a)

               strumenti finanzjarji li huma elenkati għan-negozju jew li huma ttrattati fuq suq regolat skond il-punti (a), (b) u (c) ta’ l-Artikolu 19(1) tad-Direttiva 85/611/KEE;

               (b)

               strumenti finanzjarji li mhumiex elekanti għan-negozju.

         2.   Ir-referenza fl-Artikolu 1(9) tad-Direttiva 85/611/KE għal strumenti tas-suq tal-flus bħala strumenti li s-soltu huma ttrattati fuq is-suq tal-flus għandha tinftiehem bħala referenza għal strumenti finanzjarji li jwettquwieħed mill-kriterji li ġejjin:

               (a)

               għandhom maturità mal-ħruġ sa u inkluż 397 jum;

               (b)

               għandhom maturità residwa sa u inkluż 397 jum;

               (c)

               jgħaddu minn aġġustamenti regolari tar-rendita skond il-kundizzjonijiet tas-suq tal-flus talanqas darba kull 397 jum.

               (d)

               il-profil ta’ riskju tagħhom, inkluż rati ta’ riskju tal-kreditu u ta’ l-imgħax, jikkorrispondi għal dak ta' strumenti finanzjarji li għandhom maturità kif imsemmija fil-punti (a) jew (b) jew huma soġġetti għal aġġustament tar-rendita kif imsemmi fil-punt (c).

         Artikolu 4

      Artikolu 1 (9) tad-Direttiva 85/611/KEE

   Strumenti likwidi b’valur li jista’ jiġi ddeterminat fi kwalunkwe ħin
   1.   Ir-referenza fl-Artikolu 1(9) tad-Direttiva 85/611/KE għal strumenti tas-suq tal-flus bħala strumenti li huma likwidi għandha tinftiehem bħala referenza għal strumenti finanzjarji li jistgħu jinbiegħu bi prezz limitat f’perjodu ta’ żmien adegwatament qasir, billi jitqies l-obbligu tal-UCITS li jixtru mill-ġdid jew jifdu l-unitajiet fuq talba ta’ kull titolari ta’ unitajiet.
   2.   Ir-referenza fl-Artikolu 1(9) tad-Direttiva 85/611/KE għal strumenti tas-suq tal-flus bħala strumenti li għandhom valur li jista’ jiġi ddeterminat b'mod eżatt fi kwalukwe ħin għandha tinftiehem bħala referenza għal strumenti finanzjarji li għalihom huma disponibbli sistemi ta’ stima preċiżi u affidabbli, li jissodisfaw il-kriterji li ġejjin:

               (a)

               jippermettu li l-UCITS jikkalkulaw il-valur nett ta’ l-assi skond il-valur li bih l-istrument finanzjarju fil-portfolio jista’ jiġi skambjat bejn partijiet konsapevoli u disponibbli fi transazzjoni ordinarja tas-suq;

               (b)

               ikunu bbażati jew fuq informazzjoni tas-suq jew fuq mudelli ta’ stima li jinkludu sistemi bbażati fuq prezzijiet ammortizzati.

         3.   Il-kriterji msemmija fil-paragrafi 1 u 2 għandhom jitqiesu bħala mwettqa fil-każ ta’ strumenti finanzjari li s-soltu huma ttrattati fis-suq tal-flus għall-finijiet ta' l-Artikolu 1(9) tad-Direttiva 85/611/KEE u li huma elenkati jew ittrattati f’suq regolat skond il-punti (a), (b) jew (c) ta’ l-Artikolu 19(1) tagħha, sakemm ma jkunx hemm informazzjoni disponibbli lill-UCITS li twassalhom għal determinazzjoni differenti.
   Artikolu 5

      Artikolu 19(1)(h) tad-Direttiva 85/611/KEE

   Strumenti li l-ħruġ tagħhom jew min joħroġ dawn l-istrumenti huwa rregolat għall-finijiet tal-ħarsien ta’ l-investituri u tat-tfaddil
   1.   Ir-referenza fl-Artikolu 19(1)(h) tad-Direttiva 85/611/KE għal strumenti tas-suq tal-flus barra minn dawk ittrattati f’suq regolat, li l-ħruġ tagħhom jew min joħroġ dawn l-istrumenti huwa nnifsu rregolat għall-finijiet tal-ħarsien ta’ l-investituri u tat-tfaddil, għandha tinftiehem bħala referenza għal strumenti finanzjarji li jissodisfaw il-kriterji li ġejjin:

               (a)

               iwettqu wieħed mill-kriterji stipulati fl-Artikolu 3(2) u l-kriterji kollha fl-Artikoli 4(1) u 4(2);

               (b)

               tkun disponibbli għalihom informazzjoni xierqa, inkluż informazzjoni li tippermetti valutazzjoni xierqa tar-riskji tal-kreditu marbuta ma’ l-investiment fi strumenti bħal dawn, billi jitqiesu l-paragrafi 2, 3 u 4 ta'dan l-Artikolu;

               (c)

               ikunu trasferibbli liberament.

         2.   Għal strumenti tas-suq tal-flus koperti mit-tieni u r-raba’ inċiż ta’ l-Artikolu 19(1)(h) tad-Direttiva 85/611/KEE, jew għal dawk maħruġa minn awtorità lokali jew reġjonali ta’ Stat Membru jew minn entità internazzjonali pubblika, iżda li mhumiex garantiti minn Stat Membru jew, fil-każ ta’ Stat federali li huwa Stat Membru, minn wieħed mill-membri ta’ din il-federazzjoni, l-informazzjoni xierqa kif imsemmija fil-punt (b) tal-paragrafu 1 ta’ dan l-Artikolu għandha tikkonsisti f'li ġej:

               (a)

               informazzjoni kemm dwar il-ħruġ jew il-programm tal-ħruġ kif ukoll dwar il-qagħda legali u finanzjarja ta’ min joħroġ dawn l-istrumenti qabel il-ħruġ ta’ l-istrument tas-suq tal-flus;

               (b)

               aġġornamenti ta’ l-informazzjoni msemmija fil-punt (a) fuq bażi regolari u kull meta jseħħ avveniment sinfikanti;

               (c)

               l-informazzjoni msemmija fil-punt (a) ivverifikata min-naħa ta' partijiet terzi kkwalifikati li ma jkunux soġġetti għall-istruzzjonijiet ta' min joħroġ dawn l-istrumenti;

               (d)

               statistika disponibbli u affidabbli dwar il-ħruġ jew il-programmi tal-ħruġ.

         3.   Għal strumenti tas-suq tal-flus koperti mit-tielet inċiż ta’ l-Artikolu 19(1)(h) tad-Direttiva 85/611/KEE, informazzjoni xierqa kif imsemmija fil-punt (b) tal-paragrafu 1 ta' dan l-Artikolu għandha tikkonsisti f'li ġej:

               (a)

               informazzjoni dwar il-ħruġ jew il-programm tal-ħruġ jew il-qagħda legali u finanzjarja ta’ min joħroġ dawn l-istrumenti qabel il-ħruġ ta’ l-istrument tas-suq tal-flus;

               (b)

               aġġornamenti ta’ l-informazzjoni msemmija fil-punt (a) fuq bażi regolari u kull meta jseħħ avveniment sinfikanti;

               (c)

               statistika disponibbli u affidabbli dwar il-ħruġ jew il-programm tal-ħruġ u informazzjoni oħra li tippermetti valutazzjoni xierqa tar-riskji tal-kreditu marbuta ma’ l-investiment fi strumenti bħal dawn.

         4.   Għall-istrumenti kollha tas-suq tal-flus koperti mill-ewwel inċiż ta’ l-Artikolu 19(1)(h) tad-Direttiva 85/611/KEE minbarra dawk imsemmija fil-paragrafu 2 ta’ dan l-Artikolu, u dawk maħruġa mill-Bank Ċentrali Ewropew jew dawk maħruġa minn bank ċentrali ta' Stat Membru, informazzjoni xierqa kif imsemmija fil-punt (b) tal-paragrafu 1 ta' dan l-Artikolu għandha tikkonsisti f’informazzjoni dwar il-ħruġ jew il-programm ta’ ħruġ jew dwar il-qagħda legali u finanzjarja ta’ min joħroġ dawn l-istrumenti qabel il-ħruġ ta’ l-istrument tas-suq tal-flus.
   Artikolu 6

      Artikolu 19(1)(h) tad-Direttiva 85/611/KEE

   Stabbiliment li huwa soġġett għal regoli prudenzjali u konformi magħom, meqjusa mill-awtoritajiet kompetenti bħala mill-inqas stretti daqs dawk stabbiliti mil-liġi Komunitarja
   Ir-referenza fit-tielet inċiż ta’ l-Artikolu 19(1)(h) tad-Direttiva 85/611/KE għal stabbiliment li huwa soġġett għal u jikkonforma ma' regoli prudenzjali, meqjusa mill-awtoritajiet kompetenti bħala talanqas stretti daqs dawk stabbiliti mil-liġi Komunitarja, għandha tinftiehem bħala referenza għal emittent li huwa soġġett għal u jikkonforma mar-regoli prudenzjali u li jissodisfa wieħed mill-kriterji li ġejjin:

               1.

               ikun jinsab fiż-Żona Ekonomika Ewropea;

               2.

               ikun jinsab fil-pajjiżi ta' l-OECD li jiffurmaw parti mill-Grupp ta’ Għaxra,

               3.

               ikollu mill-inqas “investment grade rating”;

               4.

               abbażi ta’ analiżi fil-fond ta’ l-emittent, ikun jista’ jintwera li r-regoli prudenzjali applikabbli għal dak min joħroġ dawn l-istrumenti huma mill-inqas stretti daqs dawk stipulati mill-liġi Komunitarja.

         Artikolu 7

      Artikolu 19(1)(h) tad-Direttiva 85/611/KEE

   Veikoli ta’ titolarizzazzjoni li jgawdu minn linja ta’ likwidità bankarja
   1.   Ir-referenza fir-raba’ inċiż ta’ l-Artikolu 19(1)(h) tad-Direttiva 85/611/KEE għal veikoli ta’ titolizzazzjoni għandha tinftiehem bħala referenza għal strutturi, sew f'forma korporattiva, ta' trust jew kuntrattwali, imwaqqfa għall-għanijiet ta' operazzjonijiet ta' titolarizzazzjoni.
   2.   Ir-referenza fir-raba’ inċiż ta’ l-Artikolu 19(1)(h) tad-Direttiva 85/611/KEE għal linji ta' likwidità bankarja għandhom jinftiehmu bħala referenza għal faċilitajiet bankarji ggarantiti minn istituzzjoni finanzjarja li hija nnifisha tikkonforma mat-tielet inċiż ta' l-Artikolu 19(1)(h) tad-Direttiva 85/611/KE.
   Artikolu 8

      Artikoli 1(2) u 19(1)(g) tad-Direttiva 85/611/KE

   Assi finanzjarji likwidi fir-rigward ta’ strumenti finanzjarji derivattivi
   1.   Ir-referenza fl-Artikolu 1(2) tad-Direttiva 85/611/KEE għal assi likwidi finanzjarji għandha għandha tinftiehem, fir-rigward ta’ strumenti finanzjarji derivattivi, bħala referenza għal strumenti finanzjarji derivativvi li jissodisfaw l-kriterji li ġejjin:

               (a)

               is-sottostanti tagħhom ikunu jikkonsistu f’waħda jew aktar milli ġejjin:

                           (i)

                           assi kif imniżżla fl-Artikolu 19(1) tad-Direttiva 85/611/KEE inkluż strumenti finanzjarji li għandhom karatteristika jew aktar ta’ dawk l-assi;

                           (ii)

                           rati ta’ l-imgħax;

                           (iii)

                           rati tal-kambju jew muniti;

                           (iv)

                           indiċijiet finanzjarji.

               (b)

               fil-każ ta’ derivattivi OTC, ikunu jikkonformaw mal-kundizzjonijiet stipulati fit-tieni u t-tielet inċiż ta’ l-Artikolu 19(1)(g) tad-Direttiva 85/611/KEE.

         2.   Strumenti finanzjarji derivattivi kif imsemmija fl-Artikolu 19(1)(g) tad-Direttiva 85/611/KEE għandhom jitqiesu li jinkludu strumenti li jissodisfaw il-kriterji li ġejjin:

               (a)

               ikunu jippermettu t-trasferiment tar-riskju tal-kreditu ta’ assi kif imsemmi fil-punt (a) tal-paragrafu 1 ta’ dan l-Artikolu indipendentament mir-riskji l-ohra assoċjati ma’ dan l-ass;

               (b)

               ma jirriżultawx fil-konsenja jew fit-trasferiment, inkluż il-forma kontanti, ta’ assi għajr dawk imsemmija fl-Artikolu 19(1) tad-Direttiva 85/611/KEE;

               (c)

               jikkonformaw mal-kriterji għad-derivattivi OTC stipulati fit-tieni u t-tielet inċiż ta’ l-Artikolu 19(1)(g) tad-Direttiva 85/611/KEE u fil-paragrafi 3 u 4 ta’ dan l-Artikolu;

               (d)

               ir-riskji tagħhom ikunu kkontrollati b’mod adegwat mill-proċess ta' ġestjoni tar-riskju tal-UCITS, u mill-mekkaniżmi ta’ kontroll intern tagħhom f’każ ta’ riskji ta’ asimetrija ta’ informazzjoni bejn l-UCITS u l-kontroparti tad-derivattiv tal-kreditu li tirriżulta minn aċċess potenzjali tal-kontroparti għal informazzjoni mhux pubblika dwar ditti li l-assi tagħhom huma użati bħala sottostanti minn derivattivi ta’ kreditu;

         3.   Għall-finijiet tat-tielet inċiż ta’ l-Artikolu 19(1)(g) tad-Direttiva 85/611/KE, ir-referenza għall-valur ekwu għandha tinftiehem bħala referenza għall-ammont li għalih assi jista’ jiġi skambjat jew li għalih jista’ jsir is-saldu ta' passiv bejn partijiet konsapevoli u disponibbli fi tranżazzjoni ordinarja tas-suq.
   4.   Għall-finijiet tat-tielet inċiż ta’ l-Artikolu 19(1)(g) tad-Direttiva 85/611/KE, ir-referenza għal stima affidabbli u verifikabbli għandha tinftiehem bħala referenza għal stima, mill-UCITS li tikkorrispondi għall-valur ekwu kif imsemmi fil-paragrafu 3 ta' dan l-Artikolu, li ma tiddependix biss minn kwotazzjonijiet tas-suq mill-kontroparti u li tissodisfa iż-żewġ kriterji li ġejjin:

               (a)

               il-bażi għall-istima hija jew valur tas-suq aġġornat affidabbli ta' l-istrument, jew, jekk valur bħal dan ma jkunx disponibbli, mudlel ta' pprezzar li juża metodoloġija xierqa rikonoxxuta;

               (b)

               il-verifika ta’ l-istima titwettaq minn wieħed minn dawn:

                           (i)

                           parti terza xierqa li hija indipendenti mill-kontroparti tad-derivattiv OTC, b’regolarità xierqa u b’tali mod li l-UCITS ikun jista’ jiċċekkjaha;

                           (ii)

                           unità fi ħdan l-UCITS li tkun indipendenti mid-dipartiment inkarigat mill-ġestjoni ta’ l-assi u li hija mgħammra b’mod xieraq għal dan il-għan.

         5.   Ir-referenza fl-Artikoli 1(2) u 19(1)(g) tad-Direttiva 85/611/KE għall-assi finanzjarji likwidi għandha tinftiehem bħala li teskludi d-derivattivi fuq il-prodotti.
   Artikolu 9

      Artikolu 19(1)(g) tad-Direttiva 85/611/KEE

   Indiċi finanzjarji
   1.   Ir-referenza fil-punt (g) ta’ l-Artikolu 19(1) tad-Direttiva 85/611/KE għall-indiċijiet finanzjarji għandha tinftiehem bħala referenza għall-indiċijiet li jissodisfaw il-kriterji li ġejjin;

               (a)

               ikunu diversifikati biżżejjed, fis-sens li jintlaħqu l-kriterji li ġejjin:

                           (i)

                           l-indiċi jkun kompost b’tali mod li ċ-ċaqliq fil-prezzijiet jew l-attivitajiet tan-negozju fir-rigward ta’ komponent wieħed ma jinfluwenzax bla bżonn ir-rendiment ta’ l-indiċi kollu kemm hu;

                           (ii)

                           meta l-indiċi jkun kompost minn assi msemmija fl-Artikolu 19(1) tad-Direttiva 85/611/KEE, il-kompożizzjoni tiegħu tkun talanqas diversifikata skond l-Artikolu 22a ta’ dik id-Direttiva;

                           (iii)

                           meta l-indiċi jkun kompost minn assi għajr dawk imsemmija fl-Artikolu 19(1) tad-Direttiva 85/611/KEE, ikun diversifikat b’mod li jkun ekwivalenti għal dak previst fl-Artikolu 22a ta’ dik id-Direttiva;

               (b)

               jirrappreżentaw livell adegwat għas-suq li jirreferu għalih, fis-sens li jintlaħqu l-kriterji li ġejjin:

                           (i)

                           l-indiċi jkejjel ir-rendiment ta’ grupp rappreżentattiv ta’ sottostanti b’mod xieraq u rilevanti;

                           (ii)

                           l-indiċi jiġi rivedut jew ibbilanċjat mill-ġdid perjodikament sabiex ikun żgurat li jkompli jirrifletti s-swieq li jirreferi għalihom skond kriterji disponibbli pubblikament;

                           (iii)

                           is-sottostanti jkunu likwidi biżżejjed sabiex jippermettu lill-utenti li jirreplikaw l-indiċi, jekk meħtieġ;

               (c)

               huma ppubblikati b’mod xieraq, fis-sens li jintlaħqu l-kriterji li ġejjin:

                           (i)

                           il-proċess tal-pubblikazzjoni tagħhom jistrieħ fuq proċeduri sodi għall-ġbir tal-prezzijiet u biex jiġi kkalkulat u sussegwentament ippubblikat il-valur ta’ l-indiċi, inklużi l-proċeduri għall-ipprezzar għal komponenti meta prezz tas-suq ma jkunx disponibbli;

                           (ii)

                           l-informazzjoni relevanti dwar kwistjonijiet bħal kalkolu ta’ l-indiċi u metodoloġiji ta’ bbilanċjar mill-ġdid, bidliet fl-indiċi jew kull diffikultà operattiva fl-għoti ta’ tagħrif f’waqtu jew preċiż, tingħata fuq bażi wiesgħa u f’waqtha.

         2.   Meta l-kompożizzjoni ta’ l-assi li jintużaw bħala sottostanti mid-derivattivi finanzjarji skond l-Artikolu 19(1) tad-Direttiva 85/611/KEE ma jissodisfawx il-kriterji stipulati fil-paragrafu 1 ta’ dan l-Artikolu, dawn id-derivattivi finanzjarji għandhom, meta jikkonformaw mal-kriterji stipulati fl-Artikolu 8(1) ta' din id-Direttiva, jitqiesu bħala derivattivi finanzjarji fuq tagħqida ta' l-assi msemmija fil-punti (i), (ii) u (iii) ta' l-Artikolu 8(1)(a).
   Artikolu 10

      Artikolu 21(3) tad-Direttiva 85/611/KEE, ir-raba’ subparagrafu

   Titoli trasferibbli u strumenti tas-suq tal-flus li jinkorporaw derivattivi
   1.   Ir-referenza fir-raba’ subparagrafu ta’ l-Artikolu 21(3) tad-Direttiva 85/611/KE għal titoli trasferibbli li jinkorporaw derivattiv għandha tinftiehem bħala referenza għal strumenti finanzjarji li jissodisfaw il-kriterji stipulati fl-Artikolu 2(1) ta’ din id-Direttiva u li fihom komponent li jissodisfa l-kriterji li ġejjin:

               (a)

               minħabba dak l-komponent xi wħud jew il-flussi kollha tal-likwidità li kieku jkunu meħtieġa mit-titolu trasferibbli li jiffunzjona bħala l-kuntratt ospitanti jistgħu jiġu mmodifikati skond rata ta’ imgħax speċifikata, prezz ta’ strument finanzjarju, rata ta’ kambju, indiċi ta’ prezzijiet jew rati, rating tal-kreditu jew indiċi tal-kreditu, jew varjabbli oħra, u għalhekk ivarjaw b’mod simili għal dak ta’ derivattiv waħdu;

               (b)

               il-karatteristiċi u r-riskji ekonomiċi tiegħu mhumiex marbuta direttament mal-karatteristiċi u r-riskji ekonomiċi tal-kuntratt ospitanti;

               (c)

               ikollu impatt sinifikanti fuq il-profil tar-riskju u l-ipprezzar tat-titolu trasferibbli.

         2.   Strumenti tas-suq tal-flus li jissodisfaw wieħed mill-kriterji stipulati fl-Artikolu 3(2) u l-kriterji kollha stipulati fl-Artikolu 4(1) u 4(2), u li fihom komponent li jissodisfa l-kriterji stipulati fil-paragrafu 1 ta’ dan l-Artikolu għandhom jitqiesu bħala strumenti tas-suq tal-flus li jinkorporaw derivattiv.
   3.   Titolu trasferibbli jew strument tas-suq tal-flus m'għandux jitqies bħala li jinkorpora derivattiv meta jkun fih komponent li huwa kuntrattwalment trasferibbli indipendentement mit-titolu trasferibbli jew mill-istrument tas-suq tal-flus. Komponent bħal dan għandu jitqies bħala strument finanzjarju separat.
   Artikolu 11

      Artikolu 21(2) tad-Direttiva 85/611/KEE

   Tekniċi u strumenti għall-għanijiet tal-ġestjoni effiċjenti tal-portfolio
   1.   Ir-referenza fl-Artikolu 21(2) tad-Direttiva 85/611/KE għal tekniċi u strumenti marbuta ma’ titoli trasferibbli u li jintużaw għall-għanijiet tal-ġestjoni effiċjenti tal-portfolio għandha tinftiehem bħala referenza għal tekniċi u strumenti li jissodisfaw il-kriterji li ġejjin;

               (a)

               ikunu ekonomikament xierqa fis-sens li jitwettqu b'mod effiċjenti f'relazzjoni ma' l-ispejjeż involuti;

               (b)

               jintużaw għal waħda jew aktar mir-raġunijiet li ġejjin:

                           (i)

                           tnaqqis tar-riskju

                           (ii)

                           tnaqqis ta' l-ispiża;

                           (iii)

                           ġenerazzjoni ta’ kapital jew dħul addizzjonali għall-UCITS b’livell ta’ riskju li jkun konsistenti mal-profil ta’ riskju tal-UCITS u r-regoli ta’ diversifikazzjoni tar-riskju stipulati fl-Artikolu 22 tad-Direttiva 85/611/KEE;

               (c)

               ir-riskji tagħhom ikunu kkontrollati b’mod xieraq mill-proċess ta' ġestjoni tar-riskju tal-UCITS.

         2.   Tekniċi u strumenti li jikkonformaw mal-kriterji stipulati fil-paragrafu 1 u li għandhom x’jaqsmu ma’ strumenti tas-suq tal-flus għandhom jitqiesu bħala tekniċi u strumenti marbuta ma’ strumenti tas-suq tal-flus għall-għanijiet tal-ġestjoni effiċjenti tal-portfolio, kif imsemmi fl-Artikolu 21(2) tad-Direttiva 85/611/KEE;
   Artikolu 12

      Artikolu 22a(1) tad-Direttiva 85/611/KEE

   UCITS li jirreplikaw l-indiċi
   1.   Ir-referenza fl-Artikolu 22a(1) tad-Direttiva 85/611/KE għar-replikazzjoni tal-kompożizzjoni ta’ indiċi ta’ titoli ta’ stokks jew djun għandha tinftiehem bħala referenza għar-replikazzjoni tal-kompożizzjoni ta’ l-assi sottostanti ta’ l-indiċi, inkluż l-użu ta’ derivattivi jew tekniċi u strumenti oħra kif imsemmija fl-Artikolu 21(2) tad-Direttiva 85/611/KEE u l-Artikolu 11 ta’ din id-Direttiva.
   2.   Ir-referenza fl-ewwel indiċi ta’ l-Artikolu 22a(1) tad-Direttiva 85/611/KEE għal indiċi li l-kompożizzjoni tiegħu hija ddiversifikata biżżejjed għandha tinftiehem bħala referenza għall-indiċi li jikkonforma mar-regoli tad-diversifikazzjoni tar-riskju ta' Artikolu 22a ta' dik id-Direttiva.
   3.   Ir-referenza ft-tieni inċiż ta’ l-Artikolu 22a(1) tad-Direttiva 85/611/KEE għal indiċi li jirrapreżenta livell xieraq għandha tinftiehem bħala referenza għall-indiċi li min jipprovdih juża metodoloġija rikonoxxuta li s-soltu ma tirriżultax fl-esklużjoni ta’ emittent ewlieni mis-suq li tirreferi għalih.
   4.   Ir-referenza fit-tielet inċiż ta’ l-Artikolu 22a(1) tad-Direttiva 85/611/KEE għal indiċi li huwa ppubblikat b'mod xieraq għandha tinftiehem bħala referenza għal indiċi li jissodisfa l-kriterji li ġejjin;

               (a)

               ikun aċċessibbli għall-pubbliku;

               (b)

               min jipprovdi l-indiċi jkun indipendenti mill-UCITS li tirreplika l-indiċi.

         Il-punt (b) ma għandux jipprekludi lil min jipprovdi l-indiċi u lill-UCITS li tifforma parti mill-istess grupp ekonomiku, dejjem sakemm ikun hemm arranġamenti effettivi għall-ġestjoni ta' kunflitti ta’ interess.
   Artikolu 13
   Traspożizzjoni
   1.   L-Istati Membri għandhom jadottaw u jippubblikaw, sa mhux iktar tard mit-23 ta' Marzu 2008 il-liġijiet, ir-regolamenti u d-dispożizzjonijiet amministrattivi neċessarji sabiex jikkonformaw ma’ din id-Direttiva. Huma għandhom minnufih jikkomunikaw it-test ta’ dawk id-dispożizzjonijiet lill-Kummissjoni, kif ukoll tabella ta’ korrelazzjoni bejn dawk id-dispożizzjonijiet u din id-Direttiva.
   Huma għandhom japplikaw dawk id-dispożizzjonijiet mit-23 ta' Lulju 2008.
   Meta l-Istati Membri jadottaw dawk id- dispożizzjonijiet, dawn għandhom jirreferu għal din id-Direttiva jew ikollhom magħhom ir-referenza msemmija waqt il-pubblikazzjoni uffiċjali tagħhom. L-Istati Membri għandhom jiddeċiedu kif għandha ssir it-tali referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tal-liġi nazzjonali li huma jadottaw fil-kamp kopert minn din id-Direttiva.
   Artikolu 14
   Entry into force
   Din id-Direttiva għandha tidħol fis-seħħ fit-tielet jum wara dak tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Artikolu 15
   Addressees
   Din id-Direttiva hija indirizzata lill-Istati Membri.

      Magħmul fi Brussell, 19 ta' Marzu 2007.

            Għall-Kummissjoni

         Charlie McCREEVY

            Membru tal-Kummissjoni

      (1)  ĠU L 375, 31.12.1985, p. 3. Id-Direttiva kif emendata l-aħħar bid-Direttiva 2005/1/KE tal-Parlament Ewropew u tal-Kunsill (ĠU L 79, 24.3.2005, p. 9).


title: Direttiva tal-Kummissjoni 2009/94/KE tal- 31 ta' Lulju 2009 li temenda d-Direttiva 98/8/KE tal-Parlament Ewropew u tal-Kunsill biex tinkludi l-aċidu boriku bħala sustanza attiva fl-Anness I għaliha (Test b’relevanza għaż-ŻEE)

text:
                  1.8.2009

                  MT

                  Il-Ġurnal Uffiċjali tal-Unjoni Ewropea

                  L 201/50

            DIRETTIVA TAL-KUMMISSJONI 2009/94/KE
      tal-31 ta' Lulju 2009
      li temenda d-Direttiva 98/8/KE tal-Parlament Ewropew u tal-Kunsill biex tinkludi l-aċidu boriku bħala sustanza attiva fl-Anness I għaliha
      (Test b’relevanza għaż-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva 98/8/KE tal-Parlament Ewropew u tal-Kunsill tas-16 ta’ Frar 1998 dwar it-tqegħid fis-suq tal-prodotti bijoċidali (1), u b’mod partikolari t-tieni subparagrafu tal-Artikolu 16(2) tagħha,
      Billi:

                  (1)

                  Ir-Regolament tal-Kummissjoni (KE) Nru 1451/2007 tal-4 ta’ Diċembru 2007 dwar it-tieni fażi tal-programm ta’ ħidma ta’ għaxar snin imsemmi fl-Artikolu 16(2) tad-Direttiva 98/8/KE tal-Parlament Ewropew u tal-Kunsill dwar it-tqegħid fis-suq tal-prodotti bijoċidali (2) jistabbilixxi lista ta’ sustanzi attivi li għandhom jiġu vvalutati, bil-għan li possibbilment jiġu inklużi fl-Anness I, IA jew IB għad-Direttiva 98/8/KE. Dik il-lista tinkludi l-aċidu boriku.

                  (2)

                  Skont ir-Regolament (KE) Nru 1451/2007, l-aċidu boriku ġie evalwat skont l-Artikolu 11(2) tad-Direttiva 98/8/KE għall-użu fil-prodotti tat-tip 8, il-preservattivi tal-injam, kif iddefiniti fl-Anness V għad-Direttiva 98/8/KE.

                  (3)

                  L-Olanda nħatret bħala l-Istat Membru Rapporteur u ressqet ir-rapport tal-awtorità kompetenti, flimkien ma’ rakkomandazzjoni, lill-Kummissjoni fis-7 ta’ Lulju 2006 skont l-Artikolu 14(4) u (6) tar-Regolament (KE) Nru 1451/2007.

                  (4)

                  Ir-rapport tal-awtorità kompetenti ġie analizzat mill-Istati Membri u mill-Kummissjoni. Skont l-Artikolu 15(4) tar-Regolament (KE) Nru 1451/2007, is-sejbiet tal-analiżi ġew inkorporati, fi ħdan il-Kumitat Permanenti dwar il-Prodotti Bijoċidali fl-20 ta’ Frar 2009, f’rapport ta’ valutazzjoni.

                  (5)

                  Mill-eżamijiet li saru, jidher li l-prodotti bijoċidali li jintużaw bħala preservattivi tal-injam u li jkun fihom l-aċidu boriku jistgħu jiġu preżunti li jissodisfaw ir-rekwiżiti stipulati fl-Artikolu 5 tad-Direttiva 98/8/KE. Għalhekk huwa xieraq li l-aċidu boriku jiġi inkluż fl-Anness I, sabiex ikun żgurat li fl-Istati Membri kollha jkunu jistgħu jingħataw, jiġu mmodifikati jew ikkanċellati l-awtorizzazzjonijiet għall-prodotti bijoċidali użati bħala preservattivi tal-injam u li fihom l-aċidu boriku skont l-Artikolu 16(3) tad-Direttiva 98/8/KE.

                  (6)

                  Madankollu, ġew identifikati riskji mhux aċċettabbli għat-trattament fil-post tal-injam fuq barra u għall-injam ittrattat espost għall-elementi. Għalhekk, ma għandhomx jingħataw awtorizzazzjonijiet għal dawn l-użi sakemm ma tkunx tressqet dejta li turi li l-prodotti jistgħu jintużaw mingħajr riskji mhux aċċettabbli għall-ambjent.

                  (7)

                  Ma ġewx evalwati l-użi potenzjali kollha fil-livell Komunitarju. Għaldaqstant huwa xieraq li l-Istati Membri jivvalutaw dawk ir-riskji għall-kompartimenti u l-popolazzjonijiet li ma ġewx indirizzati b’mod rappreżentattiv fil-valutazzjoni tar-riskju li saret fil-livell Komunitarju, u li, meta jkunu qed jagħtu l-awtorizzazzjonijiet tal-prodotti, jiżguraw li jittieħdu miżuri xierqa jew li jiġu imposti kundizzjonijiet speċifiċi biex ir-riskji identifikati jittaffew għal livelli aċċettabbli.

                  (8)

                  Fid-dawl tas-sejbiet tar-rapport tal-valutazzjoni, huwa xieraq li jkun meħtieġ li jiġu applikati miżuri speċifiċi għat-taffija tar-riskji fil-livell tal-awtorizzazzjoni tal-prodotti għall-prodotti li jkun fihom l-aċidu boriku u li jintużaw bħala preservattivi tal-injam. B’mod partikolari, għandhom jittieħdu miżuri xierqa biex jiġu protetti l-kompartimenti tal-ħamrija u dawk akkwatiċi, minħabba li matul l-evalwazzjoni ġew identifikati riskji mhux aċċettabbli għal dawn il-kompartimenti. Il-prodotti għandhom jintużaw ukoll b’tagħmir protettiv xieraq jekk ir-riskju identifikat għall-utenti professjonali u industrijali ma jistax jitnaqqas permezz ta’ mezzi oħra.

                  (9)

                  Huwa importanti li d-dispożizzjonijiet ta’ din id-Direttiva jkunu applikati b’mod simultanju fl-Istati Membri kollha sabiex jiġi żgurat trattament ugwali tal-prodotti bijoċidali fis-suq li fihom is-sustanza attiva aċidu boriku u wkoll biex jiffaċilitaw l-operat kif suppost tas-suq tal-prodotti bijoċidali b’mod ġenerali.

                  (10)

                  Għandu jitħalla jgħaddi perjodu raġonevoli qabel ma sustanza attiva tiġi inkluża fl-Anness I sabiex jippermetti lill-Istati Membri u lill-partijiet interessati jippreparaw rwieħhom biex jissodisfaw ir-rekwiżiti l-ġodda involuti u biex jiġi żgurat li l-applikanti li jkunu ppreparaw id-dokumentazzjoni jkunu jistgħu jibbenefikaw bis-sħiħ mill-perjodu ta’ għaxar snin ta’ protezzjoni tad-dejta, li skont l-Artikolu 12(1)(c)(ii) tad-Direttiva 98/8/KE, jibda mid-data tal-inklużjoni.

                  (11)

                  Wara l-inklużjoni, l-Istati Membri għandhom jingħataw perjodu raġonevoli biex jimplimentaw l-Artikolu 16(3) tad-Direttiva 98/8/KE, u b’mod partikolari, biex jagħtu, jimmodifikaw jew jikkanċellaw l-awtorizzazzjonijiet tal-prodotti bijoċidali fil-prodotti tat-tip 8 li fihom l-aċidu boriku biex jiżguraw li dawn jikkonformaw mad-Direttiva 98/8/KE.

                  (12)

                  Id-Direttiva 98/8/KE għalhekk għandha tiġi emendata skont dan.

                  (13)

                  Il-miżuri stipulati f’din id-Direttiva huma f’konformità mal-opinjoni tal-Kumitat Permanenti dwar il-Prodotti Bijoċidali,

            ADOTTAT DIN ID-DIRETTIVA:
      Artikolu 1
      L-Anness I għad-Direttiva 98/8/KE huwa emendat skont l-Anness għal din id-Direttiva.
      Artikolu 2
      1.   L-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amministrativi meħtieġa sabiex ikunu konformi ma’ din id-Direttiva sa mhux aktar tard mill-31 ta’ Awwissu 2010.
      Huma għandhom japplikaw dawk id-dispożizzjonijiet mill-1 ta’ Settembru 2011.
      Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew għandhom ikunu akkumpanjati b’tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir it-tali referenza.
      2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.
      Artikolu 3
      Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
      Artikolu 4
      Din id-Direttiva hija indirizzata lill-Istati Membri.

         Magħmula fi Brussell, il-31 ta’ Lulju 2009.

               Għall-Kummissjoni

            Stavros DIMAS

               Membru tal-Kummissjoni

         (1)  ĠU L 123, 24.4.1998, p. 1.

         (2)  ĠU L 325, 11.12.2007, p. 3.

         ANNESS
         L-entrata li ġejja “Nru 22” għandha tiddaħħal fl-Anness I għad-Direttiva 98/8/KE:

                        Nru

                        Isem Komuni

                        Isem IUPAC
                        Numri ta’ Identifikazzjoni

                        Purezza minima tas-sustanza attiva fil-prodott bijoċidali kif imqiegħed fis-suq

                        Data tal-inklużjoni

                        Skadenza sa meta għandu jkun hemm konformità mal-Artikolu 16(3)
                        (ħlief għall-prodotti li fihom iktar minn sustanza attiva waħda, li għalihom l-iskadenza sa meta għandhom jikkonformaw mal-Artikolu 16(3) għandha tkun dik stipulata fl-aħħar deċiżjoni minn dawk dwar l-inklużjoni marbuta mas-sustanzi attivi tagħha)

                        Data ta’ skadenza tal-inklużjoni

                        Tip ta’ prodott

                        Dispożizzjonijiet speċifiċi (*)

                        “22

                        aċidu boriku

                        aċidu boriku
                        Nru tal-KE: 233-139-2
                        Nru CAS: 10043-35-3

                        990  gm/kg

                        l-1 ta’ Settembru 2011

                        fil-31 ta’ Awwissu 2013.

                        fil-31 ta’ Awwissu 2021.

                        8

                        Meta l-applikazzjoni għall-awtorizzazzjoni ta’ prodott tkun qed tiġi vvalutata skont l-Artikolu 5 u l-Anness VI, l-Istati Membri għandhom jivvalutaw, meta jkun rilevanti għall-prodott partikolari, il-popolazzjonijiet li jistgħu jkunu esposti għall-prodott u x-xenarji tal-użu jew ta’ esponiment li ma ġewx indirizzati b’mod rappreżentattiv fil-valutazzjoni tar-riskju li saret fil-livell Komunitarju.
                        Meta l-Istati Membri jagħtu awtorizzazzjoni tal-prodott, għandhom jivvalutaw ir-riskji u sussegwentement jiżguraw li jittieħdu miżuri xierqa jew li jiġu imposti kundizzjonijiet speċifiċi sabiex jittaffew ir-riskji identifikati.
                        L-awtorizzazzjoni tal-prodott tista’ tingħata biss f’każ fejn l-applikazzjoni turi li r-riskji jistgħu jitnaqqsu għal livelli aċċettabbli.
                        L-Istati Membri għandhom jiżguraw li l-awtorizzazzjonijiet ikunu suġġetti għall-kundizzjonijiet li ġejjin:

                                    (1)

                                    Il-prodotti awtorizzati għall-użu industrijali u professjonali jeħtieġ li jintużaw b’tagħmir protettiv personali xieraq, għajr jekk fl-applikazzjoni għall-awtorizzazzjoni tal-prodott jista’ jintwera li r-riskji għall-utenti industrijali u/jew professjonali jistgħu jitnaqqsu għal livell aċċettabbli permezz ta’ mezzi oħra.

                                    (2)

                                    Fid-dawl tar-riskji identifikati għall-kompartimenti tal-ħamrija u dawk akkwatiċi, il-prodotti ma għandhomx jiġu awtorizzati għat-trattament fil-post tal-injam fuq barra jew għall-injam li se jkun espost għall-elementi, sakemm ma titressaqx dejta li turi li l-prodott se jissodisfa r-rekwiżiti tal-Artikolu 5 u tal-Anness VI, jekk meħtieġ bl-applikazzjoni ta’ miżuri xierqa tat-taffija tar-riskji. B’mod partikolari, it-tikketti u/jew il-fuljetti tad-dejta dwar is-sikurezza tal-prodotti awtorizzati għall-użu industrijali għandhom jindikaw li l-injam li jkun għadu kemm ġie ttrattat jeħtieġlu jinħażen taħt għata wara t-trattament u/jew fuq bażi iebsa impermeabbli biex ma jkun hemm l-ebda materjal li jiskula direttament fil-ħamrija jew fl-ilma, u li kwalunkwe materjal li jiskula mill-injam jeħtieġlu jinġabar biex jintuża mill-ġdid jew biex jintrema.”

            (*)  Għall-implimentazzjoni tal-prinċipji komuni tal-Anness VI, il-kontenut u l-konklużjonijiet tar-rapporti ta’ valutazzjoni huma disponibbli fuq il-websajt tal-Kummissjoni: http://ec.europa.eu/comm/environment/biocides/index.htm


Avviż Legali Importanti

|

31990L0628

Id-Direttiva tal-Kummissjoni tat-30 ta’ Ottubru 1990 li tadatta għall-progress tekniku d-Direttiva tal-Kunsill 77/541/KEE dwar l-approssimazzjoni tal-liġijiet ta’ l-Istati Membri li għandhom x’jaqsmu maċ-ċinturini tas-sigurta’ u s-sistema ta’ trażżin ta’ vetturi bil-mutur

Official Journal L 341 , 06/12/1990 P. 0001 - 0013 Finnish special edition: Chapter 13 Volume 20 P. 0003  Swedish special edition: Chapter 13 Volume 20 P. 0003  CS.ES Chapter 13 Volume 010 P. 202  - 214 ET.ES Chapter 13 Volume 010 P. 202  - 214 HU.ES Chapter 13 Volume 010 P. 202  - 214 LT.ES Chapter 13 Volume 010 P. 202  - 214 LV.ES Chapter 13 Volume 010 P. 202  - 214 MT.ES Chapter 13 Volume 010 P. 202  - 214 PL.ES Chapter 13 Volume 010 P. 202  - 214 SK.ES Chapter 13 Volume 010 P. 202  - 214 SL.ES Chapter 13 Volume 010 P. 202  - 214

		Id-Direttiva tal-Kummissjonitat-30 ta’ Ottubru 1990li tadatta għall-progress tekniku d-Direttiva tal-Kunsill 77/541/KEE dwar l-approssimazzjoni tal-liġijiet ta’ l-Istati Membri li għandhom x’jaqsmu maċ-ċinturini tas-sigurta’ u s-sistema ta’ trażżin ta’ vetturi bil-mutur(90/628/KEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Having regard to Council Directive 77/541/EEC of 28 June 1977 on the approximation of the laws of the Member States relating to safety belts and restraint systems of motor vehicles (1), as last amended by the Act of Accession of Spain and Portugal, and in particular Article 10 thereof, Wara li kkunsidrat id-Direttiva tal-Kunsill 77/541/KEE tat-28 ta’ Ġunju 1977 dwar l-approssimazzjoni tal-liġijiet ta’ l-Istati Membri li għandhom x’jaqsmu maċ-ċinturini tas-sigurta’ u s-sistema ta’ trażżin ta’ vetturi bil-mutur [1], kif emendata l-aħħar bl-Att ta’ l-Adeżjoni ta’ Spanja u l-Portugall, u b’mod partikolari l-Artikolu 10 tagħha,Billi evalwazzjoni komprensiva tad-Direttiva 77/541/KEE wriet li huwa possibbli li s-sigurtà fit-triq tiġi mtejba aktar bl-applikazzjoni ta’ l-esperjenza prattika u l-iżvilupp teknoloġiku u billi wieħed jikkunsidra l-progress li sar fil-Kummissjoni Ekonomika għall-Ewropa tan-Nazzjonijiet Uniti, b’mod partikolari fir-Regolament Nru 16, billi- jiġu mdaħħla ħtiġiet għall-approvazzjoni tat-tip ta’ "ċinturini arneż" għal tipi speċjali ta’ vetturi,- jiġu mdaħħla ħtiġiet għall-approvazzjoni tat-tip taċ-ċinturini ta’ sigurtà bi preloaders,- tiġi speċifikata l-installazzjoni ta’ ċinturini tas-sigurtà adatti għall-posizzjonijiet ta’ bilqiegħda kollha fil-kategoriji ta’ vetturi bil-mutur kollha b’eċċezzjonijiet minimi skond kif ikun hemm bżonn,- jiġi ntrodott mudell għal dokument li jiċċertifika l-installazzjoni attwali ta’ ċinturini tas-sigurtà f’tip ta’ vettura speċifiku li għandu jiġi approvat,- jiġu ntrodotti ħtiġiet ta’ test għall-mezzi li jaġġustaw l-għoli għaċ-ċinturini,u- jiġu ntrodotti ħtiġiet aktar stretti fuq il-konformità tal-produzzjoni;Billi l-esperjenza turi li xi definizzjonijiet u ħtiġiet eżistenti għandhom jiġu aġġustati kemm kemm;Billi għandha tiġi mtejba l-protezzjoni tal-passiġġieri, speċjalment tal-passiġġieri f’xarabanks u coaches, kontra t-tfigħ ‘il barra fil-każ ta’ aċċident, u għal dan il-għan, għandhom jiġu ntrodotti aktar modifikazzjonijiet għad-Direttiva;Billi għandu jsir minn kollox sabiex dawn il-modifikazzjonijiet jkunu jistgħu jiġu applikati sa mhux aktar tard mill-31 ta’ Diċembru 1991;Billi l-adozzjoni ta’ Direttiva fuq l-ilbies obbligatorju taċ-ċinturini tas-sigurtà għall-okkupanti kollha ta’ vetturi ta’ inqas minn 3,5 tunnellati għandu jkun marbut ma’ modifika oħra tad-Direttiva li għandha l-għan li tagħmel obbligatorju l-ilbies taċ-ċinturini ta’ tliet punti b’retractors anki għas-sedili lejn in-naħa ta’ barra ta’ wara ta’ dawn il-vetturi;Billi, d-dispożizzjonijiet ta’din id-Direttiva huma skond l-opinjoni tal-Kumitat fuq l-Adattament għal Progress Tekniku tad-Direttivi dwar it-tneħħija ta’ ostakoli tekniċi għall-kummerċ ta’ vetturi bil-mutur,ADOTTAT DIN ID-DIRETTIVA:Artikolu 1L-Annessi tad-Direttiva 77/541/KEE huma hawnhekk emendati skond l-Anness ta’ din id-Direttiva.Artikolu 21. B’effett mill-1 ta’ Mejju 1991 l-ebda Stat Membru ma jista’(a) għal raġunijiet relatati maċ-ċinturini tas-sigurtà jew mas-sistemi ta’ trażżin:- jirrifjuta, fir-rigward ta’ tip ta’ vettura, li jagħti approvazzjoni tat-tip tal-KEE jew li joħroġ il-kopja taċ-ċertifikat imsemmi fl-aħħar inċiż ta’ l-Artikolu 10(1) tad-Direttiva 70/156/KEE [2] jew jagħti approvazzjoni tat-tip nazzjonali, jew- jipprojbixxi d-dħul fis-servizz ta’ vetturijekk iċ-ċinturini tas-sigurtà jew is-sistemi ta’ trażżin ta’ dan it-tip ta’ vettura jew ta’ dawn il-vetturi ġew approvati skond id-Direttiva 77/541/KEE, kif emendata b’din id-Direttiva;(b) - jirrifjuta li jagħti approvazzjoni tat-tip tal-KEE ta’ komponent fir-rigward ta’ tip ta’ ċinturin tas-sigurtà jew ta’ sistema ta’ trażżin intenzjonata biex tiġi installata fuq vettura, li jikkonforma mal-ħtiġiet tad-Direttiva 77/541/KEE, kif emendata b’din id-Direttiva,- jipprojbixxi t-tqegħid fis-suq ta’ dawn iċ-ċinturini tas-sigurtà u s-sistemi ta’ trażżin li għandhom il-marki ta’ l-approvazzjoni tat-tip ta’ komponent preskritti f’din id-Direttiva.2. B’effett mill-1 ta’ Lulju 1992 l-Istati Membri:(a) - m’għandhomx aktar joħorġu kopja taċ-ċertifikat imsemmi fl-aħħar inċiż ta’ l-Artikolu 10(1) tad-Direttiva 70/156/KEE fir-rigward ta’ tip ta’ vettura,- jistgħu jirrifjutaw li jagħtu approvazzjoni tat-tip nazzjonali fir-rigward ta’ tip ta’ vettura,li ċ-ċinturini tas-sigurtà u s-sistema ta’ trażżin tagħha ma ġewx approvati skond id-Direttiva 77/541/KEE, kif emendata b’din id-Direttiva;(b) - jistgħu jirrifjutaw li jagħtu approvazzjoni tat-tip tal-KEE ta’ komponent fir-rigward ta’ tip ta’ ċinturin tas-sigurtà jew ta’ sistema ta’ trażżin, intenzjonati biex jiġu stallati fuq vettura, li ma jikkonformax mal-ħtiġiet tad-Direttiva 77/541/KEE, kif emendata b’din id-Direttiva.3. B’effett mill-1 ta’ Lulju 1997 l-Istati Membti:- jistgħu jipprojbixxu d-dħul fis-servizz ta’ vetturi li ċ-ċinturini tas-sigurtà jew is-sistema ta’ trażżin tagħhom ma ġewx approvati skond id-Direttiva 77/541/KEE, kif emendata b’din id-Direttiva,- jistgħu jipprojbixxu t-tqegħid fis-suq ta’ ċinturini tas-sigurtà u ta’ sistemi ta’ trażżin, intenzjonati biex jiġu installati fuq vettura, li m’ għandhomx il-marki ta’ l-approvazzjoni tat-tip tal-KEE ta’ komponent preskritti b’din id-Direttiva.Artikolu 3L-Istati Membri għandhom idaħħlu fis-seħħ id-dispożizzjonijiet neċessarji biex ikunu konformi ma’ din id-Direttiva qabel l-1 ta’ Mejju 1991. Huma għandhom jinfurmaw lill-Kummissjoni b’dan minnufih.Meta l-Istati Membri jadottaw dawn id-dispożizzjonijiet, dawn għandhom ikollhom referenza għal din id-Direttiva jew għandhom ikunu akkumpanjati b’tali referenza fil-waqt tal-pubblikazzjoni uffiċjali tagħhom. Il-proċedura għal din ir-referenza għandha tiġi adottata mill-Istati Membri.Artikolu 4Din id-Direttiva hija indirizzata lill-Istati Membri.Magħmula fi’ Brussel, it-30 ta’ Ottubru 1990.Għall-KummissjoniMartin BangemannViċi-President[1] ĠU L 220, 29.8.1977, p. 95.[2] ĠU L 42, 23.2.1970, p. 1.--------------------------------------------------ANNESSL-Anness I huwa emendat kif ġej:1.4. Il-punt 1,4: żid fl-aħħar:"… mezz ta’ aġġustament, barra fil-każ ta’ bokkla ta’ ċinturin arneż".Żid il-punt ġdid 1.8.6 li ġej:"1.8.6. "Mezz li jaġġusta ċ-ċinturin għall-għoli". tfisser mezz li jippermetti li l-pożizzjoni tal-ħolqa ta’ fuq ta’ ċinturin tkun tista’ tiġi aġġustata skond il-ħtiġiet ta’ min jilbes iċ-ċinturin u l-pożizzjoni tas-sedil. Mezz bħal dan jista’ jiġi kkunsidrat bħala parti miċ-ċinturin jew bħala parti mill-ankoraġġ taċ-ċinturin".Wara l-punt 1.12, għandu jiżdied punt ġdid 1.12.1:"1.12.1. "Sedil tal-passiġġier ta’ quddiem". tfisser kull sedil fejn "il-punt H ta’ quddiem nett". tas-sedil ikkonċernat qiegħed fil-jew quddiem il-pjan trasversali vertikali mill-punt R tas-sewwieq".Żid il-punt ġdid 1.22 li ġej:"1.22. "Mezz ta’ preloading". tfisser mezz addizzjonali jew integrat li jissikka ċ-ċinga sabiex inaqqas il-parti merħija taċ-ċinturin matul sekwenza ta’ ħbit".Il-punt 2.1.2.1: immodifika l-ewwel sentenza kif ġej:"… disinni u,- fil-każ ta’ retractors, għandhom jiġu pprovduti l-istruzzjonijiet ta’ installazzjoni għall-istrument sensittiv.- għall-mezzi jew is-sistemi ta’ pre-loading għandha tiġi pprovduta deskrizzjoni teknika sħiħa tal-kostruzzjoni u t-tħaddim li tinkludi l-mezz sensittiv, jekk ikun hemm, fejn jiġi deskritt il-metodu ta’ kif jiġi attivat u fejn ikun hemm bżonn il-metodu biex tiġi evitata attivazzjoni involontarja.Id-disinni għandhom juru…"Żid mal-punt 2.1.2.1:"Jekk iċ-ċinturin hu ddisinjat biex jeħel ma’ l-istruttura tal-vettura minn ġo mezz li jaġġusta ċ-ċinturin għall-għoli, id-deskrizzjoni teknika għandha tispeċifika jekk dan l-mezz hux ikkunsidrat bħala parti miċ-ċinturin jew le;"Żid il-punt ġdid 2.1.4 biex jaqra kif ġej:"2.1.4. L-awtorità kompetenti għandha tivverifika l-eżistenza ta’ arranġamenti sodisfaċenti biex jiġu assigurati kontrolli effettivi fuq il-konformità tal-produzzjoni qabel ma tingħata l-approvazzjoni tat-tip."2.4.2.1. Il-punt 2.4.2.1, immodifika l-aħħar sentenza kif ġej:"Il-partijiet tal-bokkla li għandhom tendenza li jiġu f’kuntatt mal-ġisem ta’ min jilbes iċ-ċinturin għandhom ikollhom sezzjoni ta’ mhux inqas minn 20 ċm2 u ta’ l-anqas 46 mm fil-wisa’, imkejla fi pjan li qiegħed f’distanza massima ta’ 2,5 m mis-superfiċje ta’ kuntatt.Fil-każ ta’ bokkli ta’ ċinturini arneż, din l-aħħar ħtieġa għandha titqies bħala sodisfatta jekk ż-żona ta’ kuntatt tal-bokkla mal-ġisem ta’ min jilbes iċ-ċinturin qiegħda f’bejn 20 u 40 ċms."Żid fl-aħħar tal-punt 2.4.2.3, kif emendat bid-Direttiva 82/319/KEE, is-sentenza ġdida li ġejja[1]:"Fil-każ ta’ bokkli ta’ ċinturini arneż, dan it-test jista’ ssir mingħajr ma jiġu ntrodotti l-ilsna kollha."Immodifika l-punt 2.4.4 kif ġej:"2.4.4. Aċċessorji tat-twaħħil u mezzi li jaġġustaw ċ-ċinturin għall-għoliL-aċċessorji għat-twaħħil għandhom jiġu ttestjati għas-saħħa kif preskritt fil-punti 2.7.6.1 u 2.7.6.2. Il-mezzi attwali li jaġġustaw iċ-ċinturin għall-għoli għandhom jiġu ttestjati għas-saħħa kif huwa preskritt fil-punt 2.7.6.2 tad-Direttiva preżenti meta dawn ma jkunux ġew ittestjati bl-applikazzjoni tad-Direttiva emendata 76/115/KEE relatata ma’ l-ankoraġġi taċ-ċinturini tas-sigurtà. Dawn il-partijiet ma għandhomx jinkisru jew jinqalgħu taħt it-tensjoni mwaqqfa bit-tagħbija preskritta".Żid il-punt ġdid 2.4.6 li ġej:"2.4.6. Mezz ta’ pre-loading2.4.6.1. Wara li jiġi sottomess għat-test tal-korrużjoni skond il-punt 2.7.2, l-mezz ta’ pre-loading (li jinkludi is-sensor ta’ impatt konness mal-mezz bil-plakek oriġinali imma mingħajr ma jkun hemm kurrent għaddej minnhom) għandu jaħdem b’mod normali.2.4.6.2. Għandu jiġi vverifikat li t-tħaddim involontarju tal-mezz ma jinvolvix xi riskju li min ikun liebes iċ-ċinturin iweġġa’.2.4.6.3. Fil-każ ta’ mezzi ta’ pre-loading pirotekniċi:2.4.6.3.1 Wara li jiġi sottomess għall-ikkondizzjonament skond il-punt 2.7.10.2, it-tħaddim tal-mezz ta’ pre-loading ma għandux ikun ġie attivat bit-temperatura u l-mezz għandu jaħdem b’mod normali.2.4.6.3.2. Għandhom jittieħdu prekawzjonijiet biex jiġi evitat li l-gassijiet jaħarqu mormija jqabbdu l-materjali li jieħdu n-nar li jinsabu maġenbhom."2.6.1.2. Il-punt 2.6.1.2, żid fl-aħħar:"Fil-każ ta’ ċinturini tas-sigurtà b’retractors, ir-retractor għandu jkun ġie suġġett għat-test tar-reżistenza għat-trab preskritt fil-punt 2.7.7.3; barra minn hekk, fil-każ ta’ ċinturini tas-sigurtà jew ta’ sistemi ta’ trażżin mgħammra b’mezz ta’ pre-loading li jinkludi mezz pirotekniku, il-mezz għandu jkun ġie suġġett għall-ikkondizzjonament speċifikat fil-punt 2.7.10.2."Żid il-punt ġdid 2.6.1.2.3 li ġej:"2.6.1.2.3 Fil-każ ta’ ċinturin li huwa intenzjonat biex jintuża ma’ mezz li jaġġusta ċ-ċinturin għall-għoli, kif definit fil-punt 1.8.6 hawn fuq, it-test għandu jsir meta l-mezz ikun fl-iktar pożizzjoni(jiet) li mhux favorevoli possibbli magħżul mis-servizz tekniku responsabbli mill-ittestjar. Madankollu, jekk l-mezz li jaġġusta għall-għoli jkun jikkonsisti fl-ankoraġġ fih innifsu, kif huwa permess bid-Direttiva 76/115/KEE, is-servizz tekniku responsabbli għat-testijiet jista’, jekk ikun jixtieq, japplika d-dispożizzjonijiet tal-punt 2.7.8.1 li ġejja hawn taħt."Żid il-punt ġdid 2.6.1.2.4 li ġej:"2.6.1.2.4 Fil-każ ta’ ċinturin tas-sigurtà li għandu mezz ta’ pre-loading, wieħed mit-testijiet dinamiċi għandu jsir bil-mezz qed jaħdem u l-ieħor bil-mezz mhux qed jaħdem.Fl-ewwel każ:2.6.1.2.4.1 Matul it-test l-ispostamenti minimi speċifikati fil-punt 2.6.1.3.2 hawn fuq, jistgħu jitnaqqsu bin-nofs.2.6.1.2.4.2. Wara t-test, il-forza mkejla kif indikat fil-punt 2.7.10.1 m’għandhiex taqbeż 100 daN."2.6.1.3.2. Il-punt 2.6.1.3.2, wara l-ewwel sentenza żid: "Fil-każ ta’ ċinturin bl-arneż l-ispostament minimu speċifikat għall-pelvi jista’ jiġi ridott bin-nofs." (il-bqija mhux mibdul).Il-punt 2.7.6.1. Wara l-ewwel sentenza tal-punt 2.7.6.1, kif emendata bid-Direttiva 82/319/KEE, żid sentenza ġdida li taqra:"Fil-każ ta’ ċinturini arneż, il-bokkla għandha tiġi kkonnettjata ma’ l-apparat tat-test biċ-ċineg li huma mqabbda mal-bokkla u l-ilsien jew iż-żewġ ilsna li qegħdin b’mod bejn wieħed u ieħor simetriku maċ-ċentru ġeometriku tal-bokkla."Il-bqija tal-paragrafu ma jinbidilx.Il-punt 2.7.6.2, emenda biex jaqra:"2.7.6.2. L-aċċessorji għat-twaħħil u kull mezz li jaġġusta ċ-ċinturin għall-għoli għandhom jiġu ttestjati b’dan il-mod… biċ-ċinga maħlula kompletament mir-rukkell."Il-punt 2.7.7.2.2, immodifika it-tieni sentenza kif ġej:"Id-disinn ta’ kull apparat tat-test bħal dan għandu jassigura li l-aċċelerazzjoni meħtieġa hija milħuqa qabel il-webbing ma jinġibed mir-retractor b’aktar minn 5 mm u li l-ġbid lura jsir f’rata medja ta’ żieda ta’ l-aċċelerazzjoni ta’ ta’ l-anqas 25g/s u mhux aktar minn 150 g/s."Il-punt 2.7.8.1, fl-aħħar, żid is-sentenzi ġodda li ġejjin:"F’dak il-każ, meta t-test dinamiku jkun sar għal tip ta’ vettura, ma jkunx hemm bżonn li tiġi repetuta għal tipi oħra ta’ vettura meta kull punt ta’ ankoraġġ huwa inqas minn 50 mm ‘il bogħod mill-punt ta’ ankoraġġ korrispondenti taċ-ċinturin ittestjat. Alternattivament, il-manifatturi jistgħu jiddeterminaw pożizzjoni ipotetika ta’ ankoraġġ għall-ittestjar sabiex jinkludu n-numru massimu ta’ punti ta’ ankoraġġ reali. Jekk iċ-ċinturin huwa mgħammar b’mezz li jaġġusta ċ-ċinturin għall-għoli kif inhu definit f’1.8.6 hawn fuq, il-pożizzjoni ta’ l-mezz u l-mezz ta’ kif jintrabat għandhom ikunu l-istess bħal dawk tad-disinn tal-vettura."Ikkoreġi l-ħames linja tal-punt 2.7.8.1 eżistenti (verżjoni bl-Ingliż) biex taqra:"Jew bid-data pprovduta mill-manifattur"Immodifika l-punt 2.7.8.1.1 biex iżżid iż-żewġ sentenzi li ġejjin fil-bidu:"Fil-każ ta’ ċinturin tas-sigurtà jew ta’ sistema ta’ trażżin li għandhom mezzi ta’ pre-loading li jserrħu fuq partijiet komponenti barra dawk inkorporati fl-assemblaġġ taċ-ċinturin innifisu, l-assemblaġġ taċ-ċinturin għandu jiġi mmuntat b’konġunzjoni mal-partijiet addizzjonali neċessarji tal-vettura fuq it-trolley tat-test bil-mod preskritt fil-punti 2.7.8.1.2 sa 2.7.8.1.6.Alternattivament, fil-każ li dawk il-mezzi ma jistgħux jiġu ttestjati fuq it-trolley tat-test, il-manifattur jista’ juri b’test ta’ impatt minn quddiem konvenzjonali f’50km/siegħa b’konformità mal-proċedura ISO 3560 (1975/11/01 – Vetturi tat-triq – Metodu tat-test ta’ ħbit minn quddiem kontra ostaklu wieqaf) li l-mezz jikkonforma mal-ħtiġiet tad-Direttiva."Il-punt 2.7.9.2. Emenda t-tieni sentenza tal-punt 2.7.9.2, kif emendat bid-Direttiva 82/319/KEE, biex taqra:"Għandha tiġi applikata tagħbija fuq il-bokkla bi trazzjoni diretta via ċ-ċineg marbuta magħha b’tali mod li ċ-ċineg kollha jkunu suġġetti għall-forza ta’ 60/n daN; "n" huwa n-numru ta’ ċineg konnessi mal-bokkla meta din qiegħda f’pożizzjoni msakkra, il-minimu tagħha huwa meqjus li jkun 2."Żid il-punt ġdid 2.7.10 li ġej:"2.7.10. Testijiet addizzjonali fuq ċinturini tas-sigurtà b’mezzi ta’ pre-loading2.7.10.1. Il-forza tal-pre-loading għandha tiġi mkejla f’inqas minn erba’ sekondi wara l-impatt l-aktar qrib possibbli tal-punt tal-kuntatt bil-manikin fuq it-tul liberu taċ-ċinga bejn il-manikin u l-mezz ta’ pre-loading jew sash guide, jekk ikun hemm, fejn jekk ikun hemm bżonn il-manikin ikun reġa’ tqiegħed fil-pożizzjoni bilqiegħda oriġinali tiegħu2.7.10.2. KondizzjonamentIl-mezz ta’ pre-loading jista’ jiġi separat miċ-ċinturin tas-sigurtà li għandu jiġi ttestjat u miżmum għal 24 siegħa f’temperatura ta’ 60 ± 5 °C. It-temperatura għandha mbagħad tiżdied sa 100 ± 5 °C għal sagħtejn. Sussegwentement għandha tinżamm għal 24 siegħa f’temperatura ta’ - 30 ± 5 °C. Wara li jitneħħa mill-kondizzjonament, il-mezz għandu jisħon għat-temperatura tal-kamra. Jekk ikun ġie separate għandu jerġa’ jiġi mwaħħal maċ-ċinturin tas-sigurtà."Erġa’ ennumera l-punt 2.8 biex jaqra:"2.8. Konformità tal-produzzjoni2.8.1. Kull ċinturin tas-sigurtà jew sistema ta’ trażżin approvata taħt din id-Direttiva għandu jkun manifatturat b’tali mod li jikkonforma mat-tip approvat billi jissodisfa l-ħtiġiet stipulati f’2.3, 2.4, 2.5, 2.6 u 2.7 ta’ hawn fuq.2.8.2. Sabiex ikun verifikat li l-ħtiġiet tal-punt 2.8.1 ġew sodisfatti, għandhom isiru kontrolli adegwati tal-produzzjoni.2.8.3. Id-detentur ta’ l-approvazzjoni għandu, b’mod partikolari:2.8.3.1. Jassigura l-eżistenza ta’ proċeduri għall-kontroll effettiv tal-kwalità tal-prodotti;2.8.3.2. Ikollu aċċess għat-tagħmir ta’ kontroll neċessarju biex jiċċekkja l-konformità ta’ kull tip approvat;2.8.3.3. Jassigura li d-data tar-riżultati tat-test tkun irreġistrata u li d-dokumenti annessi jibqgħu disponibbli għal perjodu li għandu jiġi ddeterminat mid-dipartiment amministrattiv;2.8.3.4. Janalizza r-riżultati ta’ kull tip ta’ test sabiex jivverifika u jassigura l-istabilità tal-karatteristiċi taċ-ċinturin tas-sigurtà jew tas-sistema ta’ trażżin, fejn iħalli lok għal varjazzjoni ta’ produzzjoni industrijali;2.8.3.5. Jassigura li, għal kull tip ta’ ċinturin tas-sigurtà jew ta’ sistema ta’ trażżin, isiru ta’ l-anqas it-testijiet preskritti fl-Anness XVI;2.8.3.6. Jassigura li kull kampju jew ta’ biċċiet tal-prova li jagħtu evidenza li hemm nuqqas ta’ konformità fit-tip ta’ test kkonċernat għandhom iwasslu għal teħid ta’ kampjuni oħra u għal test ieħor. Għandhom jittieħdu l-passi meħtieġa kollha biex jerġa’ jkun hemm konformità tal-produzzjoni korrispondenti.2.8.4. L-awtorità kompetenti li tkun tat l-approvazzjoni tat-tip tista’ tivverifika fi kwalunkwe mument il-metodi ta’ kontroll applikabbli għal kull unità ta’ produzzjoni.2.8.4.1. F’kull spezzjoni, il-kotba tat-test u r-rekords tal-produzzjoni għandhom jiġu ppreżentati lill-ispettur li jkun qed iżur.2.8.4.2. L-ispettur jista’ jieħu xi kampjuni saltwarjament biex jiġu ttestjati fil-laboratorju tal-manifattur. In-numru minimu ta’ kampjuni jista’ jiġi ddeterminat skond ir-riżultati tal-verifika tal-manifattur stess.2.8.4.3. Meta l-livell tal-kwalità ma jidhirx sodisfaċenti jew meta jidher li hemm bżonn li tiġi vverifikata l-validita tat-testijiet li jkunu saru b’applikazjoni tal-punt 2.8.4.2., l-ispettur għandu jagħżel il-kampjuni li għandhom jintbagħtu lis-servizz tekniku li jkun wettaq it-testijiet ta’ l-approvazzjoni tat-tip.2.8.4.4. L-awtorità kompetenti tista’ twettaq kwalunkwe test preskritt f’din id-Direttiva.2.8.4.5. Il-frekwenza normali ta’ spezzjonijiet awtorizzati mill-awtorità kompetenti għandha tkun ta’ darbtejn kull sentejn. F’każijiet fejn matul waħda minn dawn l-ispezzjonijiet jiġu rrikordjati riżultati negattivi, l-awtorità kompetenti għandha tassigura li jittieħdu l-passi meħtieġa sabiex terġa tinkiseb il-komformità tal-produzzjoni malajr kemm jista’ jkun."Il-punti 3.1 sa 3.1.5 għandhom jinbidlu b’li ġej:"3.1. Tagħmir tal-vettura [2]3.1.1. Kull vettura koperta bl-Artikolu 9, tal-kategoriji M u N (barra dawk il-vetturi li jinkludu postijiet iddisinjati apposta għal passiġġieri bil-wieqfa fil-kategoriji M2 ‘l fuq minn 3,5 t u M3 għandhom mgħammra b’ċinturini tas-sigurtà jew b’sistemi ta’ trażżin li jissodisfaw il-ħtiġiet ta’ din id-Direttiva.3.1.2. It-tipi ta’ ċinturini tas-sigurtà jew ta’ sistemi ta’ trażżin għal kull pożizzjoni ta’ bilqiegħda fejn hemm bżonn ta’ installazzjoni għandhom ikunu dawk speċifikati fl-Anness XV (li magħhom la jistgħu jintużaw retractors li ma jsakkrux (1.8.1) u lanqas retractors li jissakkru manwalment (1.8.2) Għall-pożizzjonijiet ta’ bilqiegħda kollha fejn iċ-ċinturini addominali tat-tip B huma speċifikati fl-Anness XV huma permessi ċ-ċinturini addominali- tat-tip Br3 barra f’każijiet fejn, waqt l-użu, dawn jinġibdu lura tant li jnaqqsu l-konfort b’mod konsiderevoli wara qfil normali tal-bokkla.3.1.3. Madankollu għall-pożizzjonijiet ta’ bilqiegħda lejn in-naħa ta’ barra, barra dawk ta’ quddiem, għall-vetturi tal-kategorija M1 li jidhru fl-Anness XV u immarkati bis-simbolu o, l-installazzjoni ta’ ċinturin addominali tat-tip B, Br3 jew Br4m hija permessa fejn jeżisti passaġġ bejn is-sedil u l-eqreb ħajt tal-ġenb tal-vettura intenzjonat biex jippermetti li jkun hemm aċċess għall-passiġġieri għall-partijiet oħra tal-vettura. Spazju bejn is-sedil u l-ħajt tal-ġenb huwa kkunsidrat bħala passaġġ, jekk id-distanza ta’ bejn il-ħajt tal-ġenb, bil-bibien kollha magħluqin, u l-pjan lonġitudinali medjan li jgħaddi minn ġol-linja taċ-ċentru tas-sedil ikkonċernat - imkejjel fil-pożizzjoni tal-punt R u b’mod perpendikolari mal-pjan lonġitudinali medjan tal-vettura - huwa aktar minn 500 mm.3.1.4. Meta m’hemm bżonn ta’ l-ebda ċinturin tas-sigurtà, kull tip ta’ ċinturin tas-sigurtà jew ta’ sistema ta’ trażżin li jikkonformaw ma’ din id-Direttiva jistgħu jiġu pprovduti fuq għażla tal-manifattur. Ċinturini tat-tip A tat-tipi permessi fl-Anness XV jistgħu jiġu pprovduti bħala alternattiva għaċ-ċinturini addominali għal dawk il-pożizzjonijiet ta’ bilqiegħda fejn huma speċifikati ċinturini tas-sigurtà fl-Anness XV.3.1.5. Fuq ċinturini ta’ tliet punti mgħammra b’retractors, ta’ l-anqas retractor wieħed għandu jaħdem fuq iċ-ċinga djagonali.3.1.6. Barra għall-vetturi tal-kategorija M1retractor ta’ emerġenza tat-tip 4N (1.8.5) jista’ jiġi permess minflok retractor tat-tip 4 (1.8.4) fejn ikun ġie muri għas-sodisfazzjoni tas-servizzi responsabbli mit-testijiet li t-twaħħil ta’ retractor tat-tip 4 ma jkunx prattiku.3.1.7. Għall-pożizzjonijiet ta’ bilqiegħda tan-naħa ta’ barra u taċ-ċentru ta’ quddiem li jidhru fl-Anness XV u mmarkati bis-simbolu *, iċ-ċinturini addominali speċifikati f’dak l-Anness għandhom jiġu kkunsidrati bħala adegwati fejn il-windscreen qiegħed barra ż-żona ta’ referenza deskritta fl-Anness II tad-Direttiva 74/60/KEE.F’dak li għandu x’jaqsam maċ-ċinturini tas-sigurtà, il-windskrin huwa kkunsidrat bħala parti miż-żona ta’ referenza meta dan ikun jista’ jiġi f’kuntatt statiku ma’ l-apparat tat-test skond il-metodu deskritt fl-Anness II tad-Direttiva 74/60/KEE.3.1.8. Għall-pożizzjonijiet ta’ bilqiegħda kollha fl-Anness XV immarkati bis-simbolu , iċ-ċinturini addominali tat-tipi speċifikati fl-Anness XV għandhom jiġu pprovduti meta teżisti "pożizzjoni ta’ bilqiegħda esposta" kif definita f’3.1.9.3.1.9. "Pożizzjoni ta’ bilqiegħda esposta" hija waħda fejn m’hemm l-ebda "skrin ta’ protezzjoni" quddiem is-sedil fl-ispazju definit li ġej:- bejn żewġ pjani orizzontali, wieħed mill-punt H u l-ieħor 400 mm fuqu,- bejn żewġ pjani lonġitudinali vertikali li huma simetriċi b’relazzjoni mal-punt H u huma 400 mm ‘il bogħod minn xulxin,- wara pjan vertikali trasversali 1,30 m mill-punt H.Għall-iskopijiet ta’ din il-ħtieġa "skrin ta’ protezzjoni" tfisser superfiċje ta’ saħħa adatta u li ma fiha l-ebda diskontinwita b’tali mod li, jekk sfera ta’ dijametru ta’ 165 mm hija proġettata ġeometrikament f’direzzjoni orizzontali lonġitudinali minn kwalunkwe punt ta’ l-ispazju definit hawn fuq u miċ-ċentru ta’ l-isfera, ma jkun hemm l-ebda apertura fl-iskrin ta’ protezzjoni li minnha tkun tista’ tgħaddi l-projezzjoni ġeometrika ta’ l-isfera.Sedil huwa kkunsidrat li jkun "pożizzjoni ta’ bilqiegħda esposta", jekk l-iskrins ta’ protezzjoni fl-ispazju definit hawn fuq għandhom erja tas-superfiċje flimkien ta’ inqas minn 800 cm2."Wara l-punt 3.2.2.3, għandu jiżdied il-punt ġdid 3.2.2.4:"3.2.2.4. Id-disinn u l-installazzjoni ta’ kull ċinturin tas-sigurtà ipprovdut għal kull pożizzjoni ta’ bil-qiegħda għandhom ikunu tali li jkunu disponibbli b’mod faċli għall-użu. Barra minn hekk, meta s-sedil jew il-kuxin tas-sedil komplut u/jew id-dahar tas-sedil ikun jista’ jintlewa biex jippermetti li jkun hemm aċċess għal fuq wara tal-vettura jew biex jinġarru oġġetti jew bagolli, wara li dawn is-sedili jintlewew u dawn is-sedili jerġgħu jitqiegħdu fil-pożizzjoni ta’ bil-qiegħda, iċ-ċinturini tas-sigurtà pprovduti għal dawk is-sedili għandhom ikunu aċċessibbli għall-użu jew għandhom ikunu jistgħu jerġgħu jinkisbu minn taħt jew minn wara s-sedil minn persuna waħda, skond l-istruzzjonijiet tal-ktejjeb ta’ l-utenti tal-vettura, mingħajr il-bżonn li dik il-persuna jkollha taħriġ jew prattika."Il-punt 3.3.2, ir-raba’ sentenza hija emendata kif ġej:"Fil-każ ta’ ċinturini tas-sigurtà jew ta’ sistemi ta’ trażżingħall-pożizzjonijiet ta’ bil-qiegħda ta’ quddiem tan-naħa ta’ barra, barra jekk dawn huma ċinturini arneż, il-bokkla għandha tkun tista’ tiġi msakkra bl-istess mod."L-aħħar sentenza tal-punt 3.3.2 hija mibdula b’li ġej:"Għandu jsir kontroll biex jiġi assigurat li jekk il-bokkla qiegħda f’kuntatt ma’ min qed jilbes iċ-ċinturin, is-superfiċje tal-kuntatt tissodisfa l-ħtiġiet ta’ 2.4.2.1 ta’ dan l-Anness."Anness II, punt 1, żid:"…/strument li jaġġusta l-għoli tal-ħolqa ta’ fuq (1)"Fl-Anness II wara ċ-ċertifikat ta’ l-approvazzjoni tat-tip għandu jiżdied id-dokument mudell li ġej:"Appendiċi 1+++++ TIFF +++++"Annes III huwa emendat kif ġej:—— Punt 1.1.1:żid:"9 : għal Spanja21 : għall-Portugall"ibdel l-ittri "GR" b’ "EL".Żid il-punt ġdid 1.1.3.2.3 kif ġej:"1.1.3.2.3. l-ittra "p" fil-każ ta’ ċinturin tas-sigurtà b’mezz ta’ pre-loading."Annes VII huwa emendat kif ġej:Il-punt 3: żid ma’ l-ewwel paragrafu is-sentenza ġdida li ġejja:"It-tolleranza fuq il-pożizzjoni tal-punti ta’ ankoraġġ hi tali li kull punt ta’ ankoraġġ għandu jkun qiegħed l-aktar 50 mm minn A, B u K korrispondenti indikati fil-figura 1, jew minn A1, B1 u K korrispondenti, skond kif ikun il-każ."Żid il-punt 3.1 li ġej:"3.1. Fil-każ ta’ ċinturin mgħammar b’mezz li jaġġusta ċ-ċinturin għall-għoli kif definit f’1.8.6 ta’ din id-Direttiva, dan il-mezz għandu jeħel jew ma’ frejm riġidu, jew ma’ parti mill-vettura li fuqha jiġi mmuntat normalment li hi mwaħħla sew mat-trolley tat-test."Il-Figura 1 hi mibdula bil-figura li ġejja:+++++ TIFF +++++Figura 1TROLLEY, SEDIL, ANKORAĠĠL-Anness X huwa emendat kif ġej:Immodifika il-punt 2 (g) biex fl-aħħar iżżid:"… jew, meta ċ-ċinturin tas-sedil huwa mgħammar b’mezz ta’ pre-loading, meta dan ta’ l-aħħar ikun ġie attivat".Żid l-Annessi ġodda XV u XVI li ġejjin"ANNESS XVINSTALLAZZJONI TAĊ-ĊINTURIN TAS-SIGURTÀ LI TURI T-TIPI TA’ ĊINTURINI U T-TIPI TA’ RETRACTORSNoti:* : tirreferi ghall-paragrafu l-Anness I, 3.1.7. : tirreferi ghall-paragrafi l-Anness I, 3.1.8 u 3.1.9.ø : tirreferi ghall-paragrafu l-Anness I, 3.1.3.Kategoriji ta’ vetturi | Pożizzjonijiet bil-qiegħda lejn in-naħa ta’ barra | Pożizzjonijiet bil-qiegħda taċ-ċentru |Quddiem | Oħrajn li mhux quddiem | Quddiem | Oħrajn li mhux quddiem |Sewwieq | Passiġġier | | | | | | | | || | | |M1 | Ar4m | Ar4m | Ø | A | * | B | jew | A | B || | | | | | Ar4m | | Br3 | | | | Br3 || | | | | | | | Br4m | | Ar4m | | Br4m |M2 ≤ 3.5 tunnellati | Ar4m | Ar4m | | B | * | B | jew | A | | B || Ar4Nm | Ar4Nm | | Br3 | | Br3 | | | | Br3 || | | | | | | Br4m | | Br4m | | Ar4m | | Br4m || | | | | | | Br4Nm | | Br4Nm | | Ar4Nm | | Br4Nm |M2 > 3.5 tunnellati | B | B | | B | | B | | | | B || Br3 | Br3 | | Br3 | | Br3 | | | | Br3 || Br4m | Br4m | | Br4m | | Br4m | | | | Br4m || Br4Nm | Br4Nm | | Br4Nm | | Br4Nm | | | | Br4Nm |M3 | B | B | | B | | B | | | | B || Br3 | Br3 | | Br3 | | Br3 | | | | Br3 || Br4m | Br4m | | Br4m | | Br4m | | | | Br4m || Br4Nm | Br4Nm | | Br4Nm | | Br4Nm | | | | Br4Nm |N1 | Ar4m | Ar4m | | B | * | B | jew | A | | B || Ar4Nm | Ar4Nm | | Br3 | | Br3 | | | | Br3 || | | | | | | Br4m | | Br4m | | Ar4m | | Br4m || | | | | | | Br4Nm | | Br4Nm | | Ar4Nm | | Br4Nm |N2 | B | * | B | jew | A | | B | * | B | jew | A | | B || Br3 | | Br3 | | | | Br3 | | Br3 | | | | Br3 || Br4m | | Br4m | | Ar4m | | Br4m | | Br4m | | Ar4m | | Br4m || Br4Nm | | Br4Nm | | Ar4Nm | | Br4Nm | | Br4Nm | | Ar4Nm | | Br4Nm |N3 | B | * | B | jew | A | | B | * | B | jew | A | | B || Br3 | | Br3 | | | | Br3 | | Br3 | | | | Br3 || Br4m | | Br4m | | Ar4m | | Br4m | | Br4m | | Ar4m | | Br4m || Br4Nm | | Br4Nm | | Ar4Nm | | Br4Nm | | Br4Nm | | Ar4Nm | | Br4Nm |""ANNESS XVIKONTROLL TAL-KONFORMITÀ TAL-PRODUZZJONI1. TESTIJIETIċ-ċinturini tas-sigurtà għandhom bżonn juru li huma konformi mal-ħtiġiet li fuqhom huma bbażati it-testijiet li ġejjin:1.1. Verifika tal-limitu ta’ kemm isakkru u d-durabilità tar-retractorsli jsakkruSkond id-dispożizzjonijiet tal-punt 2.7.7.2, fid-direzzjoni l-inqas favorevoli kif xieraq wara li jkun għadda mill-ittestjar tad-durabilità dettaljat fil-punti 2.7.2, 2.7.7.1 u 2.7.7.3, bħala ħtieġa tal-punt 2.4.5.2.5.1.2. Verifika tad-durabilità tar-retractorsli jissakkru b’mod awtomatikuSkond id-dispożizzjonijiet tal-punt 2.7.7.1, issupplimentati bit-testijiet fil-punti 2.7.2 u 2.7.7.3, bħala ħtieġa ta’ 2.4.5.1.3.1.3. Test tas-saħħa taċ-ċineg wara l-kondizzjonamentSkond il-proċedura deskritta fil-punt 2.7.5, wara l-kondizzjonament skond il-ħtiġiet tal-punti 2.7.3.1 sa 2.7.3.51.3.1. Test tas-saħħa taċ-ċineg wara l-brixSkond il-proċedura deskritta fil-punt 2.7.5, wara l-kondizzjonament skond il-ħtiġiet deskritti fil-punt 2.7.3.6.1.4. Test ta’microslipSkond il-proċedura deskritta fil-punt 2.7.4.1.5. Test ta’ partijiet riġidiSkond il-proċedura deskritta fil-punt 2.7.6.1.6. Verifika tal-ħtiġiet ta’ prestazzjoni taċ-ċinturin tas-sigurtà jew tas-sistema ta’ trażżin meta suġġetti għat-test dinamiku1.6.1. Testijiet b’kondizzjonament1.6.1.1. Ċinturini jew sistemi ta’ trażżin mgħammra b’retractor li jissakkar f’każ ta’ emerġenza: skond id-dispożizzjonijiet stipulati fil-punti 2.7.8 u 2.7.9, bl-użu ta’ ċinturin li qabel ikun ġie suġġett għal 45000 ċiklu tat-test ta’ reżistenza tar-retractor preskritti fil-punt 2.7.7.1 u għat-testijiet definiti fil-punti 2.4.2.3, 2.4.2 u 2.7.7.3.1.6.1.2. Ċinturini jew sistemi ta’ trażżin mgħammra b’retractor li jissakkar awtomatikament: skond id-dispożizzjonijiet stipulati fil-punti 2.7.8 u 2.7.9, bl-użu ta’ ċinturin li qabel ikun ġie suġġett għal 10000 ċiklu tat-test ta’ reżistenza tar-retractor preskritti fil-punt 2.7.7.1 u wkoll għat-testijiet preskritti fil-punti 2.4.2.3, 2.4.2 u 2.7.7.3.1.6.1.3. Ċinturin statiku: skond id-dispożizzjonijiet stipulati fil-punti 2.7.8 u 2.7.9, fuq ċinturin tas-sigurtà li jkun ġie suġġett għat-test preskritt fil-punti 2.4.2.3 u 2.7.2.1.6.2. Test mingħajr l-ebda kondizzjonamentSkond id-dispożizzjonijiet stipulati fil-punti 2.7.8 u 2.7.9.2. IL-FREKWENZA U R-RIŻULTATI TAT-TEST2.1. Il-frekwenza tal-ittestjar għall-ħtiġiet tal-punti 1.1 sa 1.5 għandha tkun fuq bażi kkontrollata statistikament u fuq bażi saltwarja skond waħda mill-proċeduri regolari ta’ l-assigurazzjoni tal-kwalita.2.1.1. Barra minn hekk, fil-każ ta’ retractors li jsakkru f’każ ta’ emerġenza, għandhom jiġu ċċekkjati l-assemblaġġi kollha:2.1.1.1. jew skond id-dispożizzjonijiet stipulati fil-punti 2.7.7.2.1 u 2.7.7.2.2, fid-direzzjoni l-inqas favorevoli, kif speċifikat fil-punt 2.7.7.2.1.2. Ir-riżultati tat-test għandhom jissodisfaw il-ħtiġiet tal-punti 2.4.5.2.1.1 u 2.4.5.2.3.2.1.1.2. jew skond id-dispożizzjonijiet stipulati fil-punt 2.7.7.2.3, fid-direzzjoni l-inqas favorevoli. Minkejja dan, il-veloċità ta’ l-inklinazzjoni tista’ tkun aktar mill-veloċità preskritta sakemm din ma taffettwax ir-riżultati tat-test. Ir-riżultati tat-test għandhom jissodisfaw il-ħtiġiet tal-punt 2.4.5.2.1.4.2.2. Fil-każ tal-verifika tal-konformità mat-test dinamiku skond il-punt 1.6 ta’ dan l-Anness, din għandha ssir bi frekwenza minima ta’:2.2.1. Testijiet b’kondizzjonament2.2.1.1. Fil-każ ta’ ċinturini mgħammra b’retractor li jissakkar f’każ ta’ emerġenza,- meta l-produzzjoni kwotidjana hija akbar minn 1000 ċinturin: wieħed minn 100000 ċinturin prodott, bi frekwenza minima ta’ wieħed kull ġimgħatejn,- meta l-produzzjoni kwotidjana hija iżgħar minn 1000 ċinturin: wieħed minn 10000 ċinturin prodott, bi frekwenza minima ta’ wieħed kull sena,għal kull xorta ta’ mekkaniżmu li jsakkar [1], għandu jkun suġġett għat-test preskritt fil-punt 1.6.1.1 ta’ dan l-Anness.2.2.1.2. Fil-każ ta’ ċinturini mgħammra b’retractor li jissakkar awtomatikament u ta’ ċinturini statiċi,- meta l-produzzjoni kwotidjana hija akbar minn 1000 ċinturin: wieħed minn 100000 ċinturin prodott, bi frekwenza minima ta’ wieħed kull ġimgħatejn,- meta l-produzzjoni kwotidjana hija iżgħar minn 1000 ċinturin: wieħed minn 10000 ċinturin prodott, bi frekwenza minima ta’ wieħed kull sena,għandu jkun suġġett għat-test preskritt fil-punt 1.6.1.2 jew 1.6.1.3 ta’ dan l-Anness rispettivament.2.2.2. Testijiet mingħajr kondizzjonament2.2.2.1. Fil-każ ta’ ċinturini mgħammra b’retractor li jissakkar f’każ ta’ emerġenza, in-numru li ġej ta’ kampjuni għandhom ikunu suġġetti għat-test preskritt fil-punt 1.6.2 ta’ dan l-Anness.2.2.2.1.1. għal produzzjoni ta’ mhux inqas minn 5000 ċinturin kuljum, żewġ ċinturini għal kull 25000 prodotti bi frekwenza minima ta’ wieħed kuljum, għal kull xorta ta’ mekkaniżmu li jsakkar;2.2.2.1.2. għal produzzjoni ta’ inqas minn 5000 ċinturin kuljum, ċinturin wieħed għal kull 5000 prodotti bi frekwenza minima ta’ wieħed kull sena, għal kull xorta ta’ mekkaniżmu li jsakkar;2.2.2.2. Fil-każ ta’ ċinturini mgħammra b’retractor li jsakkar b’mod awtomatiku, in-numru li ġej ta’ kampjuni għandhom ikunu suġġetti għat-test preskritt fil-punt 1.6.2 ta’ dan l-Anness:2.2.2.2.1. għal produzzjoni ta’ mhux inqas minn 5000 ċinturin kuljum, żewġ ċinturini għal kull 25000 prodotti bi frekwenza minima ta’ wieħed kuljum, għal kull tip approvat,2.2.2.2.2. għal produzzjoni ta’ inqas minn 5000 ċinturin kuljum, ċinturin wieħed għal kull 5000 prodotti bi frekwenza minima ta’ wieħed kull sena, għal kull tip approvat.2.2.3. RiżultatiIr-riżultati tat-test għandhom jissodisfaw il-ħtiġiet stipulati fil-punt 2.6.1.3.1 ta’ l-Anness I.L-ispostament ‘il quddiem tal-manikin jista’ jiġi kkontrollat fir-rigward tal-punt 2.6.1.3.2 ta’ l-Anness I (jew tal-punt 2.6.1.4 fejn japplika) matul test imwettaq b’kondizzjonament skond il-punt 1.6.1 ta’ dan l-Anness permezz ta’ metodu ssimplifikat adattat.2.3. Meta kampjun tat-test jeħel minn test partikolari li jkun ġie sottomess għalih, għandu jsir test ieħor bl-istess ħtiġiet fuq ta’ l-inqas tliet kampjuni oħra. Fil-każ ta’ testijiet dinamiċi, jekk wieħed minn dawn ta’ l-aħħar jeħel mit-test, id-detentur ta’ l-approvazzjoni jew ir-rappreżentant debitament akkreditat tiegħu għandu jinnotifika lill-awtorità kompetenti li tkun tat l-approvazzjoni tat-tip fejn jindika liema passi għandhom jittieħdu biex terġa tiġi stabbilita l-konformità tal-produzzjoni."[1] ĠU L 139, 19.5.1982, p. 17.[2] Flimkien mal-ħtiġiet ta’ 3.1, l-stati embri jistgħu, taħ il-liġi nazzjonali, jaċċettaw tipi oħra ta’ ċinturini tas-sigurtà jew sistemi ta’ trażżin koperti b’din id-Direttiva għal ċerti tipi ta’ vetturi.[1] Għall-iskopijiet ta’ dan l-Anness ‘xorta ta’ mekkaniżmu li jsakkar’ tfisser ir-retractors li jsakkru f’każ ta’ emerġenza li l-mekkaniżmi tagħhom huma differenti biss fl-angolu/i prinċipali ta’ l-mezz sensittiv mas-sistema ta’ l-assi ta’ referenza tal-vettura.--------------------------------------------------


title: Id-Direttiva tal-Kummissjoni 2000/22/KE tat-28 ta' April 2000 li tadatta għal progress tekniku d-Direttiva tal-Kunsill 87/402/KEE dwar strutturi ta' protezzjoni kontra l-qlib, li jitwaħħlu quddiem is-sedil tas-sewwieq ta' tratturi bir-roti għall-agrikoltura u għall-foresterija, b'karreġjata dejqa (Test b'rilevanza għaż-ŻEE)

text:
Avviż Legali Importanti

|

32000L0022

Official Journal L 107 , 04/05/2000 P. 0026 - 0027

		Id-Direttiva tal-Kummissjoni 2000/22/KEtat-28 ta' April 2000li tadatta għal progress tekniku d-Direttiva tal-Kunsill 87/402/KEE dwar strutturi ta' protezzjoni kontra l-qlib, li jitwaħħlu quddiem is-sedil tas-sewwieq ta' tratturi bir-roti għall-agrikoltura u għall-foresterija, b'karreġjata dejqa(Test b'rilevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 74/150/KEE tal-4 ta' Marzu 1974 dwar l-approssimazzjoni tal-liġijiet ta' l-Istati Membri dwar l-approvazzjoni tat-tip ta' tratturi bir-roti għall-agrikoltura u għall-foresterija [1], kif l-aħħar emendata bid-Direttiva tal-Kummissjoni 2000/2/KE [2], u b'mod partikulari l-Artikolu 11 tagħha,Wara li kkunsidrat id-Direttiva tal-Kunsill 87/402/KEE tal-25 ta' Ġunju 1987 dwar strutturi ta' protezzjoni kontra l-qlib, li jitwaħħlu quddiem is-sedil tas-sewwieq ta' tratturi bir-roti għall-agrikoltura u għall-foresterija, b'karreġjata dejqa [3], kif l-aħħar emendata bl-Att ta' l-Adeżjoni ta' l-Awstrija, il-Finlandja u l-Isvezja, u b'mod partikulari l-Artikolu 11 tagħha,Billi:(1) Biex sabiex tittejjeb is-sigurtà, huwa meħtieġ li jiġu kjarifikati l-metodi għall-ittestjar ta' strutturi ta' protezzjoni, li jitwaħħlu quddiem is-sedil tas-sewwieq ta' tratturi bir-roti għall-agrikoltura u għall-foresterija, b'karreġjata dejqa, billi jingħata kont ta' firxa wiesa' ta' tagħmir.(2) Il-metodi wżati biex jiġu ittestjati dawn l-istrutturi għandhom ikunu konformi ma' dawk stabbiliti fil-Kodiċi 6 tal-Organizzazzjoni għall-Kooperazzjoni u l-Iżvilupp Ekonomiku (OECD) dwar testijiet uffiċjali fuq strutturi ta' protezzjoni għal tratturi ta' l-agrikoltura.(3) Id-Direttiva 87/402/KEE għandha tkun emendata kif ġej.(4) Il-miżuri li għalihom tipprovdi din id-Direttiva huma skond l-opinjoni tal-Kumitat dwar l-Adattament għall-Progress Tekniku stabbilit skond l-Artikolu 12 tad-Direttiva 74/150/KEE,ADOTTAT DIN ID-DIRETTIVA:Artikolu 1L-Anness I sa V u VII li jinsabu mad-Direttiva 87/402/KEE huma b'dan hekk emendati skond l-Anness li jinsab ma' din id-Direttiva.Artikolu 21. Mill-1 ta' Lulju 2001, l-Istati Membri m'għandhomx:- jirrifjutaw, għal tip ta' trattur, milli jagħtu l-approvazzjoni tat-tip tal-KE jew joħorġu d-dokument stabbilit fit-tielet inċiż ta' l-Artikolu 10(1) tad-Direttiva 74/150/KEE, jew milli jagħtu l-approvazzjoni tat-tip nazzjonali, jew- jipprojbixxu l-ewwel dħul fis-servizz ta' tratturi,jekk dawk it-tratturi jkunu jikkonformaw mal-kriterji tad-Direttiva 87/402/KEE, kif emendata b'din id-Direttiva.2. Mill-1 ta' Jannar 2002, l-Istati Membri:- m'għandhomx joħorġu aktar id-dokument li għalih jipprovdi t-tielet inċiż ta' l-Artikolu 10(1) tad-Direttiva 74/1500/KEE għal tip ta' trattur jekk dan ma jkunx jikkonforma mal-kriterji tad-Direttiva 87/402/KEE, kif emendata b'din id-Direttiva,- jistgħu jirrifjutaw milli jagħtu l-approvazzjoni tat-tip nazzjonali għal tip partikulari ta' trattur, jekk dan ma jkunx jikkonforma mal-kriterji tad-Direttiva 87/402/KEE, kif emendata b'din id-Direttiva.Artikolu 31. L-Istati Membri għandhom idaħħlu fis-seħħ il-liġijiet, ir-regoli u d-disposizzjonijiet amministrattivi meħtieġa biex jikkonformaw ma' din id-Direttiva sa mhux aktar tard mit-30 ta' Ġunju 2001. Għandhom minnufih javżaw b'dan lill-Kummissjoni.Meta l-Istati Membri jadottaw dawk id-disposizzjonijiet, irid ikun fihom referenza għal din id-Direttiva jew ikollhom magħhom din ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir dik ir-referenza.2. L-Istati Membri għandhom jinfurmaw lill-Kummissjoni bid-disposizzjoniet prinċipali tal-liġi nazzjonali li huma jadottaw fil-qasam kopert b'din id-Direttiva.Artikolu 4Din id-Direttiva għandha tidħol fis-seħħ fl-20 jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 5Din id-Direttiva hija indirizzata lill-Istati Membri.Magħmula fi Brussel, fit-28 ta' April 2000.Għall-KummissjoniErkki LiikanenMembru tal-Kummissjoni[1] ĠU L 84, tat-28.3.1974, p. 10.[2] ĠU L 21, tas-26.1.2000, p. 23.[3] ĠU L 220, tat-8.8.1987, p. 1.--------------------------------------------------ANNESSL-Annessi I sa V u VII tad-Direttiva 87/402/KEE huma b'dan emendati kif ġej:1. Fl-Anness I il-punt 1 għandu jiġi mibdul b'dan li ġej:"1. Il-ħtiġiet tal-punt 1 tal-Kodiċi 6 ta' l-OECD (Deċiżjoni C(87) 53 finali tal-24 ta' Novembru 1987, kif l-aħħar emendata fit-3 ta' Marzu 1999), bl-eċċezzjoni tal-punt 1.1 għandhom jiġu applikati."2. L-Anness II huwa sostitwit b'dan li ġej:"ANNESS IIĦTIĠIET TEKNIĊIIl-ħtiġiet tekniċi għall-approvazzjoni tat-tip tal-KE għal strutturi ta' protezzjoni kontra l-qlib li jitwaħħlu quddiem is-sedil tas-sewwieq ta' tratturi bir-roti għall-agrikoltura u għall-foresterija, b'karreġjata dejqa, għandhom ikunu dawk stabbiliti fil-punt 3 tal-Kodiċi 6 ta' l-OECD (Deċiżjoni C(87) 53 finali ta' l-24 ta' Novembru 1987, kif l-aħħar emendata fit-3 ta' Marzu 1999). Dawn il-ħtiġiet tekniċi m'għandhomx japplikaw għall-kapitoli tal-punt 3 li jirrelataw mal-bulettin tat-test, modifikazzjonijiet u identifikazzjonijiet żgħar".3. L-Annessi III, IV u V huma mħassra.4. Fl-Anness VII, l-ewwel inċiż huwa sostitwit b'dan li ġej:"— rettangolu li jdawwar l-ittra żgħira "e", segwit bin-numru distintiv ta' l-Istat Membru li jkun ta' l-approvazzjoni tat-tip ta' komponent:1 għall-Ġermanja, 2 għal Franza, 3 għall-Italja, 4 għall-Olanda, 5 għall-Isvezja, 6 għall-Belġju, 9 għal Spanja, 11 għar-Renju Unit, 12 għall-Awstrija, 13 għall-Lussemburgu, 17 għall-Finlandja, 18 għad-Danimarka, 21 għall-Portugall, 23 għall-Greċja, 24 għall-Irlanda,".--------------------------------------------------